open-index/open-wikipedia-markdown huggingface dataset:
ബെഞ്ചമിൻ മൊളോയിസ്

ദക്ഷിണാഫ്രിക്കയിലെ ഒരു കവിയും, രാഷ്ട്രീയപ്രവർത്തകനുമായിരുന്നു **ബെഞ്ചമിൻ മൊളോയിസ്**. ദക്ഷിണാഫ്രിക്കയിലെ വർണ്ണവിവേചനത്തിനെതിരേ പോരാട്ടം നടത്തിയ കലാകാരന്മാരിലൊരാളായിരുന്നു ബെഞ്ചമിൻ. ആഫ്രിക്കൻ നാഷണൽ കോൺഗ്രസ്സിന്റെ അനുയായി കൂടെയായിരുന്ന ബെഞ്ചമിൻ മൊളായിസിനെ പി.വി.ബോത്തെ സർക്കാർ തൂക്കിക്കൊല്ലുകയായിരുന്നു.
## ജീവചരിത്രം
 
1955 ൽ ദക്ഷിണാഫ്രിക്കയിലെ അലക്സാണ്ട്രിയയിലാണ് ബെഞ്ചമിൻ ജനിച്ചത്. ഒരു ഫാക്ടറി തൊഴിലാളിയായിരുന്ന ബഞ്ചമിൻ നിരോധിക്കപ്പെട്ട ആഫ്രിക്കൻ നാഷണൽ കോൺഗ്രസ്സിന്റെ അനുയായിയായിരുന്നു. ദക്ഷിണാഫ്രിക്കയിലെ കുപ്രസിദ്ധമായ അപ്പാർത്തീഡ് നിയമത്തിനെതിരേ പോരാട്ടം നടത്തിയ കലാകാരന്മാരിലൊരാൾ കൂടിയായിരുന്നു ബെഞ്ചമിൻ.

## വധശിക്ഷ
1983 ൽ കറുത്തവർഗ്ഗക്കാരനായ ഒരു പോലീസ് ഉദ്യോഗസ്ഥൻ വധിക്കപ്പെട്ടതുമായി ബന്ധപ്പെട്ട കേസിലാണ് പോലീസ് ബെഞ്ചമിനെ അറസ്റ്റ് ചെയ്തത്. ആഫ്രിക്കൻ നാഷണൽ കോൺഗ്രസ്സ് ഈ കൊലപാതകത്തിന്റെ ഉത്തരവാദിത്തം ഏറ്റെടുത്തിരുന്നുവെങ്കിലും, അതിൽ ബെഞ്ചമിന് യാതൊരു പങ്കുമില്ലായിരുന്നുവെന്ന് അറിയിച്ചിരുന്നു. ബെഞ്ചമിന്റെ വധശിക്ഷ റദ്ദാക്കുവാൻ വേണ്ടി ദക്ഷിണാഫ്രിക്കയിലുടനീളം പ്രക്ഷോഭങ്ങളും സമരങ്ങളും നടന്നു. അമേരിക്കയും, റഷ്യയും ഉൾപ്പെടെയുള്ള ലോകരാഷ്ട്രങ്ങൾ ഈ വധശിക്ഷ റദ്ദാക്കുവാൻ, ബോത്തെ സർക്കാരിനോടാവശ്യപ്പെട്ടു. 1985 ഒക്ടോബർ 18 ന് പ്രിട്ടോറിയ ജയിലിൽ വെച്ച് ബെഞ്ചമിനെ തൂക്കിലേറ്റി.

## അവലംബം

വർഗ്ഗം:1955-ൽ ജനിച്ചവർ
വർഗ്ഗം:1985-ൽ മരിച്ചവർ
വർഗ്ഗം:ഒക്ടോബർ 18-ന് മരിച്ചവർ
വർഗ്ഗം:മനുഷ്യാവകാശപ്രവർത്തകർ
തുരുത്തി

കേരളത്തിലെ  കോട്ടയം ജില്ലയിലെ ചങ്ങനാശ്ശേരി താലൂക്കിലെ വാഴപ്പള്ളി പഞ്ചായത്തിലെ ഒരു ചെറിയ ഗ്രാമമാണ് **തുരുത്തി**. ചങ്ങനാശ്ശേരി പട്ടണത്തിൽ നിന്നും 4 കി.മീ. അകലെയായി എം.സി. റോഡിനോട് ചേർന്ന് സ്ഥിതി ചെയ്യുന്നു. ഏറ്റവും അടുത്ത തീവണ്ടിനിലയം 5 കി.മീ അകലെ ചങ്ങനാശ്ശേരിയാണ്. ഇവിടെനിന്നും ചങ്ങനാശ്ശേരി പട്ടണത്തിലേക്ക് 4 കി.മിയും കോട്റ്റയം നഗരത്തിലേക്ക് 14 കി.മിയും ദൂരം ഉണ്ട്

## പേരിനു പിന്നിൽ
തെക്കുംകൂർ രാജഭരണ കാലത്ത് നിർമ്മിച്ച ചങ്ങനാശ്ശേരി-കോട്ടയം തോടിന്റെ പടിഞ്ഞാറുഭാഗത്ത് ജനവാസമേഖലയായിരുന്നു. ജനങ്ങൾ പാർത്തിരുന്ന ഈ തുരുത്ത് പിന്നീട് തുരുത്തി ആയിമാറി. 

## ആരാധനാലയങ്ങൾ
തുരുത്തിയിലെ പഴക്കമേറിയ ഹിന്ദു ക്ഷേത്രങ്ങമാണ് തുരുത്തി ശ്രീ ധർമ്മശാസ്താക്ഷേത്രം. കൂടാതെ തുരുത്തി ഈശാനത്തുകാവ് ദേവീക്ഷേത്രം, ചെറുവള്ളിക്കാവ് ദേവീക്ഷേത്രം എന്നി ക്ഷേത്രങ്ങൾ അഞ്ചീശ്വരക്ഷേത്രങ്ങളിൽ ഉൾപ്പെടുന്നു. 1838-ൽ സ്ഥാപിതമായ തുരുത്തിയിലെ സെന്റ് മേരീസ് കത്തോലിക്കാ പള്ളിയാണ് പഴക്കമുള്ള ക്രിസ്തീയ ദേവാലയം. കൂടാതെ തുരുത്തി സി.എസ്.ഐ പള്ളി, സെന്റ് ജോർജ് ക്നാനായ പള്ളികളും സ്ഥിതിചെയ്യുന്നത് തുരുത്തിയിലാണ്. 

പുതുമന ഗണപതി ക്ഷേത്രം.. പടിഞ്ഞാറ് ദർശനമായി നിൽക്കുന്ന രീതിയിലുള്ള ഗണപതിയുടെ അത്യപൂർവ പ്രതിഷ്ഠ കൊണ്ട് പ്രശസ്തമായ പുതുമന ഗണപതി ക്ഷേത്രം തുരുത്തിയിലാണ്.. എല്ലാഷവും ംം വിനായക ചതുർത്ഥിക്ക് നടക്കുന്ന ഗണപതി പൊങ്കാലയിൽ ആയിരത്തിൽ പരം ഭക്തപങ്കെടുക്കുന്നു..ാൻthunnu

## അവലംബങ്ങൾ


വർഗ്ഗം:കോട്ടയം ജില്ലയിലെ ഗ്രാമങ്ങൾ
ജാതി ഉന്മൂലന പ്രസ്ഥാനം

ഇന്ന് ലോകത്തിൽ നിലനിൽക്കുന്ന ജാതി-മത വ്യവസ്ഥക്കെതിരെ ഒരു ജനകീയ മുന്നേറ്റമെന്ന നിലയിൽ ഇന്ത്യയിൽ മതേത്വരവാദികളുടെ ഒരു കൂട്ടയിമയാണ് ജാതി ഉന്മൂലന പ്രസ്ഥാനം. ഇന്ത്യയിലെ എല്ലാ സംസ്ഥാനങ്ങളിലും ഇതിന്റെ പ്രവർത്തനങ്ങൾ സജീവമാണ്.

## അവലംബം


വർഗ്ഗം:ജാതിവ്യവസ്ഥ
ഡൊളോറസ് ഹാർട്ട്

പ്രശസ്ത ഹോളിവുഡ് നടിയും പിന്നീട് കത്തോലിക്കാ സഭയിലെ ഒരു കന്യാസ്ത്രീയുമായിരുന്നു **ഡൊളോറസ് ഹാർട്ട്** (ജനനം: ഡോളോറസ് ഹിക്സ്; ഒക്ടോബർ 20, 1938). എൽവിസ് പ്രെസ്ലിയുമൊത്തുള്ള *ലവിംഗ് യു* (1957) എന്ന ചിത്രത്തിലൂടെ ചലച്ചിത്ര രംഗത്തെ അരങ്ങേറ്റത്തിനുശേഷം, അഞ്ച് വർഷത്തിനുള്ളിൽ *വൈൽഡ് ഈസ് ദി വിൻഡ്* (1957), *കിംഗ് ക്രിയോൾ* (1958), *വേർ ദി ബോയ്സ് ആർ* (1960) എന്നിവയുൾപ്പെടെ 10 ചിത്രങ്ങളിൽ അവർ വേഷമിട്ടു. തന്റെ കരിയറിന്റെ ഉന്നതിയിൽ, ഹാർട്ട് അഭിനയം ഉപേക്ഷിച്ചുകൊണ്ട് കണക്റ്റിക്കട്ടിലെ റെജീന ലൗഡിസ് ആബി സെമിനാരിയിൽ പ്രവേശിച്ചു.

## ജീവിതരേഖ
1938 ഒക്ടോബർ 20 ന് ഷിക്കാഗോയിൽ ഡോളോറസ് ഹിക്സ് എന്ന പേരിൽ ജനിച്ചു. ഹോളിവുഡ് നടനായിരുന്ന ബെർട്ട് ഹിക്സിന്റെയും ഹാരിയറ്റ് ഹിക്സിന്റെയും ഏക മകളായിരുന്നു. ഹാർട്ടിന്റെ പിതാവ് സിനിമാ ഓഫറുകൾ ലഭിച്ചതിനേത്തുടർന്ന് കുടുംബത്തെ ചിക്കാഗോയിൽ നിന്ന് ഹോളിവുഡിലേക്ക് മാറ്റി. *ഫോറെവർ ആംബർ* എന്ന സിനിമ ഉൾപ്പെടെയുള്ള സിനിമാ സെറ്റുകളിൽ പിതാവിനെ സന്ദർശിച്ചതിന് ശേഷമാണ് ഹാർട്ട് ഒരു നടിയാകാൻ തീരുമാനിച്ചത്. 

മാതാപിതാക്കളുടെ വിവാഹമോചനത്തിനുശേഷം, മുത്തച്ഛനും മുത്തശ്ശിയോടുമൊപ്പം ഷിക്കാഗോയിൽ താമസിച്ച ഹാർട്ട് , സെന്റ് ഗ്രിഗറി കാത്തലിക് സ്കൂളിൽ പഠനത്തിനു ചേർന്നു. അവരുടെ മുത്തച്ഛൻ ഒരു സിനിമാ തിയേറ്റർ പ്രൊജക്ഷനിസ്റ്റായിരുന്നു. സിനിമയോടുള്ള അദ്ദേഹത്തിന്റെ അഭിനിവേശമാണ് അഭിനയ ജീവിതം നയിക്കാനുള്ള ഹാർട്ടിന്റെ തീരുമാനത്തെ സ്വാധീനിച്ചത്.

## ചലച്ചിത്രരംഗം

## ടെലിവിഷൻരംഗം

## പുറത്തേക്കുള്ള കണ്ണി
*Mother Dolores Hart, From Kissing Elvis To Joining The Convent
* Religious Celebrities: Stars Who Wanted To Become A Priest Or A Nun
## അവലംബം


വർഗ്ഗം:കന്യാസ്ത്രീകൾ
വർഗ്ഗം:ഹോളിവുഡ് ചലച്ചിത്ര നടിമാർ
വർഗ്ഗം:1938-ൽ ജനിച്ചവർ
പുള്ളി മരതകത്തുമ്പി

കേരള ഗ്രാമങ്ങളിലെ തെളിനീർചാലുകൾക്കരികിലും, കൈത്തോടുകൾക്കു സമീപവും കാണപ്പെട്ടിരുന്ന തുമ്പിയാണ്  **പുള്ളി മരതകത്തുമ്പി** (Black Tipped Forest Glory) . എന്നാൽ ഗ്രാമങ്ങളിൽ  തെളിനീർചാലുകളും മറ്റും മലിനീകരിക്കപ്പെട്ടതോടെ അവ ഏതാണ്ട്  അപ്രത്യക്ഷമായമട്ടിലാണ്. എങ്കിലും ഇവയെ മഴക്കാലത്തും, നനവുള്ള പ്രദേശങ്ങളിലും കാണാം.

## നിറം
ആൺതുമ്പിയ്ക്ക്  മുഖഭാഗം ഇളം പച്ചയും കണ്ണുകൾ മുകൾ ഭാഗം കറുപ്പും അടിഭാഗം കിളിപ്പച്ചനിറവുമാണ്. ശരീരഭാഗം ലോഹവർണ്ണത്തിൽ തിളങ്ങുന്ന മരതകപ്പച്ച നിറത്തിലാണ്. കാലുകൾക്ക് ഇളം കറുപ്പും തേൻ വർണ്ണവുമാണ്. ചിറകുകളുടെ അറ്റത്ത് കറുത്തപുള്ളിയുമുണ്ട്.
പെൺത്തുമ്പിയ്ക്ക് അധികം വർണ്ണശോഭയില്ല.

## അവലംബം

വർഗ്ഗം:സൂചിത്തുമ്പികൾ
എഡ്വിൻ ബ്ലാക്ക്

അമേരിക്കൻ  എഴുത്തുകാരനും രാഷ്ട്രീയ നിരീക്ഷകനുമാണ്  **എഡ്വിൻ ബ്ലാക്ക്** (ജ: 1929) നാസികളുടെ തടങ്കൽപ്പാളയത്തിൽനിന്നും രക്ഷപെട്ടവരാണ് ബ്ലാക്കിന്റെ മാതാപിതാക്കൾ . 
ചരിത്ര സംഭവങ്ങളിലെ രാഷ്ട്രീയവും സാമ്പത്തികവുമായ ഘടകങ്ങളുടെ ഗതിവിഗതികൾ ബ്ലാക്ക് തന്റെ രചനകളിൽ വിവരിയ്ക്കുന്നു. അദ്ദേഹത്തിന്റെ പ്രശസ്തമായ ചില കൃതികൾ വിവിധ ഭാഷകളിലേയ്ക്ക്  ഭാഷാന്തരം ചെയ്യപ്പെട്ടിട്ടുണ്ട്.
## അവലംബം

## പുറംകണ്ണികൾ
* Edwin Black official website, Edwin Black.com.
* The Edwin Black Show index page,  IBC-TV.
* "Secret Bad Arolsen Holocaust Archive—a trove of Revelations about Holocaust Insurance, Corporate Complicity and IBM involvement." 
* Edwin Black interviewed by Stuart Weinblatt, ''The Transfer Agreement.'' (video) Barnes and Noble Booksellers, Rockville, Maryland, October 30, 2009. C-SPAN Book TV. Air date: January 17, 2010. 
* Edwin Black presentation, ''Nazi Nexus: America's Corporate Connections to Hitler's Holocaust.'' (video) East Park Synagogue, New York City. C-SPAN Book TV. Air date: May 16, 2009.
* Edwin Black presentation, ''The Plan: How to Rescue Society When the Oil Stops — or on the Day Before.'' (video) Temple Beth Tikvah, Fullerton, California. C-SPAN Book TV. Air date: January 3, 2009.

വർഗ്ഗം:അമേരിക്കൻ എഴുത്തുകാർ
വർഗ്ഗം:1950-ൽ ജനിച്ചവർ
ജോർജ് ഓഹി ഹുവോ

ഫ്രഞ്ച് ചിത്രകാരനും ചിത്രമുദ്രണവിദഗ്ദ്ധനുമായിരുന്നു **ജോർജ് ഓഹി ഹുവോ** () (27 മെയ് 1871 – 13 ഫെ: 1958). പാരീസിലെ ഒരു ദരിദ്രകുടുംബത്തിൽ പിറന്ന ജോർജിനെ അദ്ദേഹത്തിന്റെ മാതാവാണ് കലാരംഗത്തു തുടക്കത്തിൽ പ്രോത്സാഹനം നൽകിയത്. സ്ഫടികപ്രതലങ്ങളിൽ ചിത്രം ആലേഖനം ചെയ്യുന്നതിനുള്ള പ്രാഗല്ഭ്യം ഹുവോ നന്നേ ചെറുപ്പത്തിൽ തന്നെ നേടിയെടുത്തിരുന്നു. ഫ്രാൻസിലെ പ്രധാന കലാപഠന കേന്ദ്രത്തിൽ (École des Beaux-Arts) പ്രവേശനം നേടിയ ജോർജ് ഗുസ്താവ് മോഹുവിന്റെ കീഴിൽ പരിശീലനം തുടരുകയുണ്ടായി. മോഹുവിന്റെ പ്രധാനശിഷ്യനായി മാറിയ ഹുവോയുടെ രചനകളിൽ ഗുസ്താവിന്റെ സ്വാധീനം നിരീക്ഷിയ്ക്കപ്പെട്ടിട്ടുണ്ട്.

## പ്രധാന  രചനകൾ
* "The Way to Calvary*-1891
* "The Old King" -1937
* *Miserere*-1948.
===ഓൺലൈൻ അവലംബം===
* [http://www.rouault.org/ Georges Rouault Foundation]
* [http://www.artcyclopedia.com/artists/rouault_georges.html Georges Rouault Online at Artcyclopedia.com.]
* [http://www.artchive.com/artchive/R/roualt.html "Georges Rouault." at Artchive.com]
* [http://spaightwoodgalleries.com/Pages/Rouault.html "George Rouault" at Spaightwood Galleries]
* [http://search.famsf.org:8080/search.shtml?keywords=georges+rouault Lots of Rouault images hosted by Fine Arts Museums of San Francisco.] 
* [http://www.germanexpressionist.com Information on Rouault and the German Expressionist movement] 
* [http://www.rouaultancona.com Georges Rouault *Miserere'' - Exhibition in Ancona (Italy)] 
* 

വർഗ്ഗം:ഫ്രഞ്ച് ചിത്രകാരന്മാർ
റോബർട്ട് പോൾ

ബ്രിട്ടീഷ്  ചലച്ചിത്രനിർമ്മാതാവും, ഉപകരണനിർമ്മാതാവുമായ **റോബർട്ട്  വില്ല്യം പോൾ** ഇംഗ്ലണ്ടിലെ ഹൈബറിയിൽ ജനിച്ചു.(3 ഒക്ടോ: 1869 – 28 മാർച്ച് : 1943). ബ്രിട്ടിഷ് ചലച്ചിത്ര സാങ്കേതിക രംഗത്ത് പോൾ തന്റേതായ സംഭാവനകൾ നൽകിയിട്ടുണ്ട്. ബ്രിട്ടനിൽ ആദ്യകാലത്തു ഉപയോഗിയ്ക്കപ്പെട്ട ക്യാമറ   ബിർട്ട് ആക്രസ്സുമായി സഹകരിച്ചു  പോൾ 1895, ൽ നിർമ്മിച്ച  *പോൾ ആക്രസ്സ്*( Paul-Acres Camera) ആയിരുന്നു.

## അവലംബം

## പുറംകണ്ണികൾ

*
*''Robert William Paul'' (Who's Who of Victorian Cinema)
* 

വർഗ്ഗം:സാങ്കേതികവിദഗ്ദ്ധർ
യശ്പാൽ (സാഹിത്യകാരൻ)

ലഘുചിത്രം|യശ്പാൽ
ഹിന്ദി സാഹിത്യകാരനും,പത്രപ്രവർത്തകനുമായിരുന്നു **യശ്പാൽ** . (ഡിസം: 3, 1903–ഡിസം:26, 1976) 
അദ്ദേഹത്തിന്റെ *മേരീ തേരീ ഉസ്കീ ബാത്* എന്ന കൃതി 1976 ലെ സാഹിത്യ അക്കാദമി പുരസ്ക്കാരത്തിനു അർഹമായിട്ടുണ്ട്.

*വിപ്ലവ്*  എന്ന മാസികയുടെ എഡിറ്ററുമായിരുന്നു യശ്പാൽ. അദ്ദേഹത്തിന്റേ ഒട്ടേറെ കൃതികൾ മറ്റു ഭാഷകളിലേയ്ക്ക്  ഭാഷാന്തരം ചെയ്യപ്പെട്ടിട്ടുണ്ട്.
ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസോസിയേഷൻ എന്ന സംഘടനയിൽ  യശ്പാൽ .പ്രവർത്തിച്ചിരുന്നു .
## മലയാളഭാഷയിലേയ്ക്കു തർജ്ജമ ചെയ്യപ്പെട്ടവ
*കൊടുങ്കാറ്റടിച്ച നാളുകൾ -
*എന്റേയും നിന്റേയും കഥ
*കൊലക്കയറിന്റെ കുരുക്കുവരെ
*ജയിൽ
## അവലംബം

## കൂടുതൽ വായനയ്ക്ക്
* 
*

വർഗ്ഗം:ഹിന്ദി സാഹിത്യകാരന്മാർ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1903-ൽ ജനിച്ചവർ
ആനന്ദ്, ഗുജറാത്ത്

ഗുജറാത്തിലെ ഒരു നഗരമാണ് **ആനന്ദ്** (, ). ആനന്ദ് ജില്ലയുടെ ആസ്ഥാനം കൂടിയാണ് ഈ നഗരം. ഇന്ത്യയിലെ 'പാൽ തലസ്ഥാനം' എന്നാണ് ആനന്ദ് അറിയപ്പെടുന്നത്. പ്രശസ്ത ക്ഷീരോ‌‌ൽ‌പാദക സഹകരണസംഘ പ്രസ്ഥാനമായ അമൂൽ കേന്ദ്രീകരിച്ചിരിക്കുന്നത് ആനന്ദ് നഗരത്തിലാണ്. കൂടാതെ ദേശീയ ഡയറി വികസന ബോർഡും, ആനന്ദ് കാർഷികസർവകലാശാലയും ഇവിടെ കേന്ദ്രീകരിച്ചിരിക്കുന്നു. 

അഹമ്മദാബാദിനും വഡോദരയ്ക്കുമിടയിലാണ് ആനന്ദ് സ്ഥിതിചെയ്യുന്നത്. നാഷനൽ എക്സ്പ്രസ്‌വേ 1 ആനന്ദിലൂടെ കടന്നുപോകുന്നു, ഗാന്ധിനഗറിൽ നിന്നും 101 കി.മീ അകലെയാണ് ആനന്ദ്.

## ഭൂമിശാസ്ത്രം
ഉത്തരാർധഗോളത്തിൽ -ലാണ് ആനന്ദിന്റെ സ്ഥാനം.സമുദ്രനിരപ്പിൽനിന്നും ശരാശരി 39&nbsp;metres (127&nbsp;feet) ഉയരത്തിൽ ഇത് സ്ഥിതിചെയ്യുന്നു. 22.7 ച,കി.മീ യാണ് നഗരത്തിന്റെ മൊത്തം വിസ്തീർണം. 

## ജനസംഖ്യ
2001-ലെ സെൻസസ് പ്രകാരം സാക്ഷരത 78%, ജനസംഖ്യ 3,00,462 ആണ്, ഇതിൽ 52% പുരുഷൻമാരും 48% സ്ത്രീകളുമാണ്.
## അവലംബം

## പുറത്തേക്കുള്ള കണ്ണികൾ
* Anand District Information website 

വർഗ്ഗം:ഗുജറാത്തിലെ പട്ടണങ്ങൾ
നൈല ഉഷ

ഒരു മലയാളചലച്ചിത്ര അഭിനേത്രിയും ദുബായിലെ ഹിറ്റ് 96.7 റേഡിയോ നിലയത്തിലെ അവതാരകയുമാണ് **നൈല ഉഷ**. 

## ചിത്രങ്ങൾ

## അവലംബം

## പുറത്തേക്കുള്ള കണ്ണികൾ

* 
*  ബോക്സോഫീസ് നൂണിൽ നൈല ഉഷ

വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:1982-ൽ ജനിച്ചവർ
വർഗ്ഗം:മലയാളചലച്ചിത്രനടിമാർ
പെരുമ്പളം

ആലപ്പുഴ ജില്ലയിൽ വേമ്പനാട്ട് കായലിൽ സ്ഥിതി ചെയ്യുന്ന ഒരു ദ്വീപാണ് **പെരുമ്പളം**. ഇത് പെരുമ്പളം ഗ്രാമപഞ്ചായത്തിൽ ഉൾപ്പെടുന്നു. വേമ്പനാട്ടു കായലിൽ ആലപ്പുഴ, എറണാകുളം ജില്ലകൾക്ക് ഇടയിലായി 5 കിലോമീറ്റർ നീളവും 2 കിലോമീറ്റർ വീതിയുമുള്ള പെരുമ്പളം കേരളത്തിലെ ഏറ്റവും വലിയ ദ്വീപ് പഞ്ചായത്താണ്. പതിനായിരത്തിൽ അധികമാണ് ജനസംഖ്യ.

## പൊതു സംവിധാനങ്ങൾ
പെരുമ്പളം ദ്വീപിലെ വിദ്യാലയമാണ് ഗവണ്മെന്റ് ഹയർസെക്കണ്ടറി സ്കൂൾ. 1850-ൽ കൂടിപ്പള്ളിക്കൂടം എന്ന നിലയിലാണ് ഈ വിദ്യാലയം സ്ഥാപിതമായത്. ജലഗതാഗത വകുപ്പിന്റെ ബോട്ടുകളാണ് പ്രധാന യാത്രാമാർഗം. 

## എത്തിച്ചേരാൻ
ചേർത്തല - അരൂക്കുറ്റി പാതയിൽ ചേർത്തലയിൽ നിന്നും 17 കിലോമീറ്ററും അരൂക്കുറ്റി നിന്നും 6 കിലോമീറ്ററും സഞ്ചരിച്ചാൽ പാണാവള്ളി ബോട്ട് ജെട്ടിയിൽ എത്താം. അവിടെനിന്നും ബോട്ട് മാർഗ്ഗം ദ്വീപിൽ എത്തിച്ചേരാവുന്നതാണ്. പൂത്തോട്ടയിൽ നിന്നും ബോട്ടു മാർഗ്ഗവും ദ്വീപിലെത്തിച്ചേരാം.

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ ദ്വീപുകൾ
കിംഗ്സ് ഇന്ത്യൻ ആക്രമണം

വെളുപ്പിന്റെ ഒരു പ്രാരംഭനീക്കമായ **കിംഗ്സ് ഇന്ത്യൻ ആക്രമണം** (**KIA**), **ബാർക്സാ സിസ്റ്റം** (ജെഡിയോൺ ബാർക്സായ്ക്ക് ശേഷം പേര് നല്കപ്പെട്ടു) എന്നും അറിയപ്പെടുന്നു. പ്രധാനമായും ബോബി ഫിഷറാണ് ഈ പ്രാരംഭനീക്കം ഉപയോഗിച്ചിരുന്നത്.

ഈ ഓപ്പണ്ണിങ്ങിന് കൃത്യമായ നീക്കക്രമമില്ല, ഓപ്പണ്ണിങ്ങിനുപരി വ്യത്യസ്തമായ നീക്കക്രമങ്ങളിലൂടെ രൂപപെടുന്ന സിസ്റ്റമായാണ് ഇത് പരിഗണിക്കുന്നത്. 1.e4 നു ശേഷം d3, Nd2, Ngf3, g3, Bg2, 0-0 എന്നീ നീക്കങ്ങളിലൂടെയാണ് വെളുപ്പ് ഈ സിസ്റ്റം രൂപപെടുന്നത്. 1.g3, 1.Nf3, 1.d3 എന്നിവയിലൂടെയും ഈ സിസ്റ്റം സാധ്യമാണ്.

വർഗ്ഗം:ചെസ്സിലെ പ്രാരംഭനീക്കങ്ങൾ
സചിവോത്തമപുരം

കേരളത്തിൽ കോട്ടയം ജില്ലയിൽ ചങ്ങനാശ്ശേരി താലൂക്കിലെ കുറിച്ചി പഞ്ചായത്തിലെ ഒരു ചെറിയ ഗ്രാമമാണ് **സചിവോത്തമപുരം**. ചങ്ങനാശ്ശേരി പട്ടണത്തിൽ നിന്നും 10 കി.മീ. അകലെയായി സ്ഥിതി ചെയ്യുന്നു. കേരളത്തിലെ ആദ്യ ദളിത് കോളനി (1936)  സ്ഥിതിചെയ്യുന്നത് ഇവിടെയാണ്.

## ചരിത്രം
1804-ൽ തിരുവിതാംകൂർ ദിവാൻ വേലുത്തമ്പി ദളവാ  പൊതുജനങ്ങൾക്കായി തുറന്നുകൊടുത്ത തിരുവിതാംകൂറിലെ ഏറ്റവും വലിയ ചന്തയായിരുന്നു  ചങ്ങനാശ്ശേരി പണ്ടകശ്ശാല . 
ചങ്ങനാശ്ശേരി ചന്തയിൽ അടിമവ്യാപാരം ഉണ്ടായിരുന്നു. 1853-ൽ ഉത്രം തിരുനാൾ മാർത്താണ്ഡവർമ്മ മഹാരാജാവ് അടിമത്തം നിർത്തലാക്കിയെങ്കിലും ചങ്ങനാശ്ശേരി ചന്തയിലുണ്ടായിരുന്ന അടിമകളായിരുന്ന ദളിതരെ പുനഃരധിവസിപ്പിച്ചത് വർഷങ്ങൾക്കുശേഷം 1936-ൽ ചിത്തിര തിരുനാൾ ബാലരാമവർമ്മ മഹാരാജാവിന്റെ കാലത്താണ്. ഈ ദളിതർക്കായി ചങ്ങനാശ്ശേരി കുറിച്ചി പഞ്ചായത്തിൽ സ്ഥലം കണ്ടെത്തുകയും അവിടെ കോളനി സ്ഥാപിക്കുകയും ചെയ്തു. അന്നത്തെ ദിവാനായിരുന്ന **[[സി.പി. രാമസ്വാമി അയ്യർ|സചിവോത്തമൻ സി.പി. രാമസ്വാമി അയ്യർ]]** ആയിരുന്നു ഇതിനു നേതൃത്വം കൊടുത്തത്. അദ്ദേഹത്തിന്റെ ബഹുമാനാർത്ഥം കോളനിക്ക് സചിവോത്തമപുരം കോളനിയെന്നു പേരിട്ടു. കേരളത്തിലെ ആദ്യ ദളിത് കോളനിയാണിത്.

അന്ന് എഴുപത്തഞ്ച് സെന്റ്‌ സ്ഥലമായിരുന്നു ഇതിനുവേണ്ടി മാറ്റിവെച്ചത്. 50 സെന്റ്‌ കൃഷിക്കും 25 സെന്റ്‌ താമസിക്കുന്നതിനുമായിരുന്നു. ഇതിനോട് അനുബന്ധിച്ച് ഒരു ഹിന്ദുക്ഷേത്രം (സചിവോത്തമപുരം ശ്രീരാമസ്വാമിക്ഷേത്രം) ഒരു വിദ്യാലയം (ഗവ. എച്ച്.ഡബ്ല്യു. യു.പി. സ്കൂൾ, സചിവോത്തമപുരം) എന്നിവയും അന്നു നിർമ്മിച്ചു.

## അവലംബങ്ങൾ


വർഗ്ഗം:കോട്ടയം ജില്ലയിലെ ഗ്രാമങ്ങൾ
കടവല്ലൂർ അന്യോന്യം

കേരളത്തിലെ തൃശ്ശൂർ ജില്ലയിലെ കടവല്ലൂരിൽ വർഷാവർഷം നടക്കുന്ന ഋഗ്വേദ പാരായണ മത്സരമാണു് **കടവല്ലൂർ അന്യോന്യം**. കടവല്ലൂരിലെ ശ്രീരാമസ്വാമി ക്ഷേത്രത്തിൽ എല്ലാ വർഷവും വൃശ്ചികമാസത്തിൽ എട്ടു ദിവസങ്ങളിലായാണു് അന്യോന്യം നടക്കുന്നത് . കേരളത്തിലെ പ്രധാനപ്പെട്ട രണ്ടു ഋഗ്വേദ പഠന പാഠശാലകളായ തിരുനാവായ മഠം, തൃശ്ശൂർ ബ്രഹ്മസ്വം മഠം എന്നിവിടങ്ങളിലെ വേദ പഠന വിദ്യാർത്ഥികളാണു് ഈ മത്സരത്തിൽ പങ്കെടുക്കുന്നത്.

**വാരമിരിക്കുക, ജടചൊല്ലുക, രഥ ചൊല്ലുക** ഇവയാണ് പരീക്ഷയ്ക്കുള്ള വിഷയങ്ങൾ.  പരീക്ഷയ്ക്കു ചേരുവാൻ ഉദ്ദേശിക്കുന്നവർ പല പ്രാവശ്യവും  ഓരോരോ അമ്പലങ്ങളിൽ നടക്കുന്ന വാരങ്ങളിൽ പോയി, വേദം ചൊല്ലണം. "*സമക്ഷത്തുചൊല്ലൽ*" എന്നാണിതറിയപ്പെടുന്നത്. **കിഴക്കുപടിഞ്ഞാറ്** എന്ന പരീക്ഷയാണ് കടവല്ലൂർ അന്യോന്യത്തിലേക്കുള്ള തിരഞ്ഞെടുപ്പ്. തൃശ്ശൂർ ബ്രഹ്മസ്വം മഠത്തിൽ വെച്ച് തുലാമാസത്തിലാണ് ഈ പരീക്ഷ നടക്കുക. ഇതിൽ രണ്ടു വാരമെങ്കിലും ശരിയാവുന്നവർക്കേ കടവല്ലൂർ വാരമിരിക്കാൻ യോഗ്യത ലഭിക്കുകയുള്ളൂ. കടവല്ലൂര്‌ ജട ചൊല്ലുവാൻ ഇച്ഛിക്കുന്ന ആൾ `കിഴക്കു പടിഞ്ഞാറ്‌' പരീക്ഷയിൽ നാലു ജട പിഴയ്‌ക്കാതെ ചൊല്ലണം. രഥ ചൊല്ലുന്നവൻ അവിടെ രണ്ടു `രഥ' പിഴയ്‌ക്കാതെ ചൊല്ലണം. `കിഴക്കു പടിഞ്ഞാറ്‌' പരീക്ഷയിൽ ജടയും രഥയും ചൊല്ലുമ്പോൾ രണ്ടു പിഴവുകൾ വരെ ക്ഷന്തവ്യമാണ്. എന്നാൽ മൂന്നു പിഴ പിഴച്ചാൽ (`*കലമ്പുക*' എന്നാണ് നമ്പൂതിരിമാരുടെ ഇടയിലുള്ള പ്രയോഗം) അയാൾ പരാജയപ്പെട്ടതായി കണക്കാക്കും. കിഴക്ക് പടിഞ്ഞാറ് പരീക്ഷ തുലാം 25ന് ആണ് അവസാനിക്കുക. വൃശ്ചികം ഒന്നാം തിയ്യതി  രഥ, മൂന്നാം തിയ്യതി ജട എന്നാണ് മത്സരക്രമം. പരീക്ഷ പതിനാറുമുതൽ ഇരുപത്തിനാലു ദിവസം വരെ നീണ്ടുനില്ക്കാം.  

## ചടങ്ങുകൾ

ഈ പരീക്ഷകൾ എല്ലാം രാത്രിസമയത്താണ് നടത്താറുള്ളത്. തുലാം 30 നു-വൈകുന്നേരം രണ്ടു യോഗക്കാരും കടവല്ലൂർ എത്തും. ആദ്യത്തെ ദിവസത്തെ പരീക്ഷയുടെ പേർ ‘*ഒന്നാംതി മുൻപിലിരിക്കലും*’ `*ഒന്നാംതി രണ്ടാംവാര*’വുമാകുന്നു. ‘മുൻപിലിരിക്കുക’ എന്നുവച്ചാൽ ഒന്നാമതായി വാരമിരിക്കുക എന്നർത്ഥം. പിന്നത്തെ പരീക്ഷ `ഒന്നാംതി ജട’യും `മൂന്നാംതി രഥ’യുമാണ്. ശേഷമുള്ള ദിവസങ്ങളിൽ ചൊല്ലുന്ന ജടയ്ക്കും രഥയ്ക്കും ‘മുക്കിലേ ജട’ ‘മുക്കിലേ രഥ’ എന്നിങ്ങനെ പേർ പറയുന്നു. അതിന് ഒന്നിനൊന്നു മേലേക്കിടയിലുള്ള പരീക്ഷകളാണ് ‘കടന്നിരിക്കലും’ `വലിയ കടന്നിരിക്ക’ലും: ഇവ രണ്ടും രഥയിലുള്ള പ്രയോഗവിശേഷങ്ങൾതന്നെ. `വലിയ കടന്നിരിക്ക’ലിൽ വിജയിയായ വൈദികനു സമുദായത്തിൽ വലിയ സ്ഥാനം ലഭിക്കുന്നു. 

## അവലംബം

## പുറമെ നിന്നുള്ള കണ്ണികൾ
*

വർഗ്ഗം:വേദങ്ങൾ
വർഗ്ഗം:കേരളസംസ്കാരം
വർഗ്ഗം:കേരളത്തിലെ ഹിന്ദു ആഘോഷങ്ങൾ
വർഗ്ഗം:മത്സരങ്ങൾ
തളിക്കുളം ശ്രീധർമ്മശാസ്താക്ഷേത്രം

**തളിക്കുളം ശ്രീ ധർമ്മശാസ്താക്ഷേത്രം**  തൃശൂർ ജില്ലയിലെ തളിക്കുളം ഗ്രാമത്തിൽ സ്ഥിതിചെയുന്നു. എൻ.എച്ച്. 544-ന്റെ പടിഞ്ഞാറുഭാഗത്താണ് ക്ഷേത്രം സ്ഥിതിചെയ്യുന്നത്.

വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
കവ്വായി പുഴ

കേരളത്തിലെ ഇടനാടൻ ചെങ്കൽ കുന്നുകളിൽ നിന്ന് ഉത്ഭവിക്കുന്ന നദിയാണ് **കവ്വായി പുഴ** . സമുദ്ര  നിരപ്പിൽ നിന്ന് 145 മീറ്റർ മാത്രം ഉയരമുള്ള കാസർഗോഡ്‌ ജില്ലയിലെ ചീമേനി കുന്നിൽ നിന്ന്  ഉത്ഭവിച്ച്,  കാസർഗോഡ്‌ - കണ്ണൂർ ജില്ലകളിലൂടെ ഒഴുകി കവ്വായി കായലിൽ വന്നു ചേരുന്ന ഈ പുഴയുടെ ആകെ നീളം 31 കി.മീ ആണ്.

## അവലംബം


വർഗ്ഗം:കേരളത്തിലെ നദികൾ
ആയാപറമ്പ് വലിയ ദിവാൻജി ചുണ്ടൻവള്ളം

കേരളത്തിലെ മത്സരവള്ളംകളികളിൽ പങ്കെടുത്തുകൊണ്ടിരിക്കുന്ന ചുണ്ടൻ വള്ളമാണ് ***ആയാപറമ്പ് വലിയ ദിവാൻജി***. 1954 മുതൽ *ആയാപറമ്പ് വലിയ ദിവാൻജി* നെഹ്റു ട്രോഫി വള്ളം കളിയിൽ മുടങ്ങാതെ പങ്കെടുക്കുന്നു. ആദ്യകാലങ്ങളിൽ  *നെടുമുടി തെക്കേമുറി* എന്ന പേരിൽ ജലോത്സവ വേദികളിൽ പങ്കെടുത്തിട്ടുണ്ട്. ഈ ചുണ്ടന്റെ നിർമ്മാണമാണ് *[[പാർത്ഥസാരഥി ചുണ്ടൻവള്ളം|പാർത്ഥസാരഥി ചുണ്ടന്റെ]] നിർമ്മാണത്തിനും കാരണമായതെന്ന് പരാമർശിക്കപ്പെടാറുണ്ട്.

==ചരിത്രം==
[[കൊല്ലവർഷം]] 1104-ൽ ([[ക്രിസ്ത്വബ്ദം]] - 1928) [[നെടുമുടി]] തെക്കേക്കരക്കാരാണ് വള്ളം നിർമ്മിച്ചത്. ചുണ്ടൻ നെടുമുടി [[എൻ.എസ്.എസ്.]] കരയോഗം വകയായിരുന്നു. [[ആലപ്പുഴ|ആലപ്പുഴയുടെ]] ശില്പി എന്നറിയപ്പെടുന്ന ദിവാൻ [[രാജാകേശവദാസൻ|രാജാകേശവദാസന്റെ]] സ്മരണ നിലനിർത്താൻ വേണ്ടിയാണ് ചുണ്ടന് *വലിയ ദിവാൻജി* എന്ന് പേര് നൽകിയത്. പിന്നീട് 1949-ൽ (കൊല്ലവർഷം 1120) ആയാപറമ്പ് 622 നമ്പർ എൻ.എസ്.എസ്. കരയോഗം വള്ളം വിലയ്ക്ക് വാങ്ങുകയും ചുണ്ടന്റെ പേര് *ആയാപറമ്പ് വലിയ ദിവാൻജി* എന്നാകുകയും ചെയ്തു. അതിനുമുമ്പ് *വേലായുധൻ'' എന്നൊരു ചുണ്ടൻ വള്ളവും ആയാപറമ്പ് കരയിൽ ഉണ്ടായിരുന്നു.

ഇരുവശങ്ങളിലേക്കും പത്തിവിടർത്തി നിൽക്കുന്ന നാഗങ്ങളും ഒരു സുദർശനചക്രവും നാല് പൂക്കളും, വിരിഞ്ഞ താമരപ്പൂവിൽ നിന്നും മുന്നോട്ട് തള്ളി നിൽക്കും പോലെ ഉള്ള മുൻഭാഗവുമുള്ള കൂമ്പ് ചുണ്ടന്റെ പ്രത്യേകതയാണ്. നെടുമുടി കരയോഗാംഗമായിരുന്ന എം.കെ. നാരായണൻ നായർ സംഭാവന ചെയ്തതാണ് പിത്തളയിൽ തീർത്ത ഈ കൂമ്പ്.

## നെഹ്‌റു ട്രോഫി മത്സരത്തിലെ പങ്കാളിത്തം

1954 മുതൽ നെഹ്‌റു ട്രോഫി വള്ളം കളിയിൽ പങ്കെടുക്കുന്ന ചുണ്ടൻ പലപ്പോഴും ജലോത്സവവേദികളിലെ കാരണവർ എന്നറിയപ്പെടുന്നു. നിരവധി തവണ ഫൈനലിലെത്തിയ ചുണ്ടൻ വള്ളം 1979-ൽ യു.ബി.സി.യിലൂടെ രവിപ്രകാശ് മുട്ടേൽ ക്യാപ്റ്റനായിരിക്കെ ട്രോഫി നേടിയിട്ടുണ്ട്. 1981-ലും ട്രോഫി നേടിയിരുന്നുവെങ്കിലും പിന്നീട് തർക്കത്തെ തുടർന്ന് മത്സരഫലം റദ്ദാക്കുകയും വിജയികളെ തിരഞ്ഞെടുക്കാതിരിക്കുകയുമാണുണ്ടായത്. 

വർഗ്ഗം:ചുണ്ടൻ വള്ളങ്ങൾ
പൊട്ടംകിൻ കലാപം

റഷ്യൻ നാവികസേനാക്കപ്പലായ പൊട്ടംകിനിൽ 1905 ജൂൺ  14നു നാവികർ തുടങ്ങിവച്ച ലഹളയെയാണു **പൊട്ടംകിൻ കലാപം** എന്നു വിവക്ഷിയ്ക്കുന്നത്. 1903 ൽ കമ്മീഷൻ ചെയ്യപ്പെട്ട ഈ കപ്പലിൽ എണ്ണൂറോളം  നാവികർ സേവനത്തിലേർപ്പെട്ടിരുന്നു.നാവികർക്കു നൽകപ്പെട്ട പഴകിയ ആഹാരത്തെച്ചൊല്ലി ഉയർന്ന അധികാരികളുമായി ഉണ്ടായ കലഹം പിന്നീട് ഏതാനും നാവികരുടെ മരണത്തിനിടയാക്കുകയും ചെയ്തു. ഗില്ല്യാറോവ്സ്കി, യെവ്ജനി ഗോല്യാക്കോവ് തുടങ്ങി എട്ടോളം പേർ ഈ സംഭവത്തിൽ കൊല്ലപ്പെട്ടു. . 1917 ലെ റഷ്യൻ വിപ്ലവത്തിനു നാന്ദികുറിയ്ക്കുന്നതിൽ ഈ സംഭവം പ്രധാനമായിത്തീർന്നിട്ടുണ്ട്.

ഈ സംഭവത്തെ ആധാരമാക്കി റഷ്യൻ ചലച്ചിത്രസംവിധായകനായ സെർജി ഐസൻസ്റ്റീൻ 'ബാറ്റിൽഷിപ്പ് പോട്ടംകിൻ' (1925) എന്ന ഒരു നിശ്ശബ്ദച്ചിത്രം സംവിധാനം  ചെയ്തിട്ടുണ്ട്.
## അവലംബം

## പുറംകണ്ണികൾ

* 
*  Aimed at model builders
* 
*  Monument in Odessa, explanation of the mutiny
*  A First Hand News Article on the Mutiny
* 

## കുറിപ്പുകൾ


വർഗ്ഗം:കലാപങ്ങൾ
ചാകോ യുദ്ധം

ബൊളീവിയയും, പരാഗ്വേയും തമ്മിൽ **ചാകോ** എന്ന പ്രദേശത്തിനു വേണ്ടി 1932-1935 വരെ നടത്തിയ യുദ്ധമാണ്  ഇത്.പരാഗ്വേ നദിയിലൂടെ അറ്റ് ലാന്റിക് സമുദ്രത്തിലേയ്ക്ക്  ഒരു പാത തുറന്നുകിട്ടുന്നതിനു വേണ്ടിയാണ്  ബൊളീവിയ യുദ്ധത്തിനു ഒരുമ്പെട്ടത്. 1935 ൽ പരാഗ്വേ യുദ്ധം ജയിച്ചുവെങ്കിലും ബ്യൂനസ് അയർസ് സന്ധിപ്രകാരം ബൊളീവിയയ്ക്ക് സമുദ്രത്തിലേയ്ക്കുള്ള പാത തുറന്നുകിട്ടുകയുണ്ടായി.
## അവലംബം

## പുറംകണ്ണികൾ

* de Quesada, Alejandro (2011). *[http://www.ospreypublishing.com/store/The-Chaco-War-1932%E2%80%9335_9781849084161 The Chaco War 1932-35: South America’s greatest modern conflict] *. Osprey Publishing, ISBN 978-1-84908-416-1
* The White Russian contribution in the Chaco War 
* Tamaño, Gustavo Adolfo (2008). ''Historias Olvidadas: Tanques en la Guerra del Chaco''  The surviving Bolivian Vickers A tank on display at La Paz Military College 
* Photographs of the Paraguayan gunboats ''Humaitá'' and ''Paraguay'' as of 2005 
* Bolivian armed launch ''Tahuamanu'' on display  Riberalta, Beni Department, Bolivia 

വർഗ്ഗം:യുദ്ധങ്ങൾ
വർഗ്ഗം:പരാഗ്വേ
വർഗ്ഗം:ബൊളീവിയ ഉൾപ്പെട്ട യുദ്ധങ്ങൾ
വർഗ്ഗം:പരഗ്വെ ഉൾപ്പെട്ട യുദ്ധങ്ങൾ
നിയോ ദെസ്തൂർ പാർട്ടി

ടുണീഷ്യയിൽ 1934 ൽ *ഹബീബ് ബോർഗിബ'(Habib Bourguiba) സ്ഥാപിച്ച രാഷ്ട്രീയപാർട്ടിയാണ് *'നിയോ ദെസ്തൂർ പാർട്ടി''' .ടുണീഷ്യൻ സ്വാതന്ത്ര്യപ്പോരാട്ടത്തിന്റെ നേതാവായിരുന്നു  ഹബീബ്. 1952 ൽ ഇദ്ദേഹത്തെ ഫ്രഞ്ചുകാർ തടവിലാക്കിയതിനെത്തുടർന്ന് ഗറില്ലാപ്പോരാട്ടം ആരംഭിയ്ക്കുകയുണ്ടായി. ദീർഘകാലം നടന്ന സമരങ്ങളെത്തുടർന്ന്  ടുണിഷ്യയ്ക്ക്  1956 മാർച്ചിൽ സ്വാതന്ത്ര്യം ലഭിയ്ക്കുകയുണ്ടായി. ഹബീബ് ബോർഗിബ ടുണീഷ്യയുടെ ആദ്യപ്രീമിയറും പ്രസിഡന്റുമായിത്തീർന്നു 
## അവലംബം

വർഗ്ഗം:ടുണീഷ്യ
സ്റ്റാന്റേർഡ് കൺസിസ്റ്റെൻസി പരിശോധന

IS : 4031 (Part 4) – 1988 പ്രകാരം സിമന്റിനു സ്റ്റാന്റേർഡ് കൺസിസ്റ്റെൻസി കിട്ടാനുള്ള ജല-സിമന്റ് അനുപാതം കാണാനുള്ള ഒരു പരിശോധന. സിമന്റ് പേസ്റ്റിന്റെ സ്റ്റാന്റേർഡ് കൺസിസ്റ്റെൻസി എന്നാൽ 10 മി.മീ വ്യാസവും 50 മി.മീ നീളവും ഉള്ള ഒരു വിക്കറ്റ് പ്ലഞ്ചർ 32-33 മി.മീ താഴാൻ വേണ്ട ജല-സിമന്റ് അനുപാതമാണ്.

## പരിശോധനാ വിധം
# 500ഗ്രാം സിമന്റിൽ 24% വെള്ളം ചേർത്ത് മോൾഡിൽ നിറയ്ക്കുക.
# വിക്കറ്റ് ഉപകരണത്തിന്റെ സൂചി മോൾഡിന്റെ മുകളിൽ തട്ടത്തക്ക വിധത്തിൽ ക്രമീകരിക്കുക.
# സൂചിയേ താഴേക്ക് വീഴാൻ അനുവദിക്കുക.
# വിക്കറ്റ് ഉപകരണത്തിൽ അളവു രേഖപ്പെടുത്തുക.
# വെള്ളത്തിന്റെ ഏതു ശതമാനത്തിലാണോ സ്റ്റാന്റേർഡ് കൺസിസ്റ്റെൻസി ലഭിക്കുന്നത് അതാണ് 'P' എന്നു അറിയപ്പെടുന്നത്.

വർഗ്ഗം:സിവിൽ എഞ്ചിനീയറിങ്ങ്
ബാംബൂ കർട്ടൻ

ശീതസമരകാലത്ത് കിഴക്കൻ ഏഷ്യയിലെ മുതലാളിത്ത ഇതര രാജ്യങ്ങളെ രാഷ്ട്രീയമായി ഒറ്റപ്പെടുത്തുവാൻ അമേരിക്കയുടെ നേതൃത്വത്തിൽ പാശ്ചാത്യരാജ്യങ്ങൾ  രൂപം കൊടുത്ത പദ്ധതിയാണ്  **ബാംബൂ കർട്ടൻ** എന്നറിയപ്പെടുന്നത്. ചൈനയെ ആണ്  ഈ പദ്ധതി പ്രധാനമായും കേന്ദ്രീകരിച്ചിരുന്നത്. 
## അവലംബം

വർഗ്ഗം:ശീതയുദ്ധം
ബയാഫ്ര ക്ഷാമം

1967 കാലത്ത് നൈജീരിയ - ബയാഫ്ര ആഭ്യന്തരയുദ്ധത്തെത്തുടർന്ന്  ഉണ്ടായ കടുത്തക്ഷാമത്തിലും അതിനെത്തുടർന്നുണ്ടായ ദുരിതങ്ങളിലും  ഏകദേശം ഒരു ദശലക്ഷം ആളുകൾ കൊല്ലപ്പെടുകയുണ്ടായി.ബയാഫ്രയിലാണ്  ക്ഷാമം ഏറ്റവും കൂടുതൽ നാശം വിതച്ചത്. എന്നാൽ ദുരിതാശ്വാസമേഖലയിലേയ്ക്കുള്ള ഭക്ഷണവിതരണത്തിനും മറ്റു ആശ്വാസപ്രവർത്തനങ്ങളും നൈജീരിയ തടയുകയുണ്ടായി.

*[[ഇഗ്ബോ]]* എന്നറിയപ്പെടുന്ന വംശജരാണ് നൈജീരിയയുടെ തെക്കുകിഴക്കൻ മേഖല കേന്ദ്രീകരിച്ച് ആഭ്യന്തരയുദ്ധത്തിലേർപ്പെട്ടത്. 
## അവലംബം

വർഗ്ഗം:ക്ഷാമം
വർഗ്ഗം:നൈജീരിയ
വർഗ്ഗം:ബയാഫ്ര
പൂച്ചമൂങ്ങ

പൂച്ചമൂങ്ങയുടെ  ഇംഗ്ലീഷിലെ നാമം  **Short-eared Owl**  ശാസ്ത്രീയ നാമം *Asio flammeus* എന്നുമാണ്. ഇവയുടെ ഉയർന്നു നിൽക്കുന്ന ചെവി പോലുള്ള തൂവലുകൾ എപ്പോഴും കാണണമെന്നില്ല. ശത്രൂക്കളെ കാണുമ്പോഴാണ് ഇവ ചെവി ഉയർത്തുന്നത്.  

വെളിമ്പ്രദേശങ്ങളിൽ ഏതാനും അടി ഉയരത്തിൽ പറന്നാണ് ഇര തേടുന്നത്. കുറെ മൂങ്ങകൾ ഒരുമിച്ച് ഒരേ സ്ഥലത്ത് ഇര തേടാറുണ്ട്. ചെറിയ സസ്തനികളാണ് ഭക്ഷണം. ചിലപ്പോൾ പ്രാവിനോളം വലിപ്പമുള്ള പക്ഷികളേയും ഭക്ഷണമാക്കാറുണ്ട്. ചിലപ്പോൾ പാറ്റകളേയും പുൽച്ചാടികളേയും ഭക്ഷിക്കും. പ്രധാനമായും രാത്രിയിലാണ് ഇര തേടുന്നത്, പകലും ഇരതേടാറുണ്ട്.
## വിവരണം
34-43 സെ.മീ നീളാം. 206-475 ഗ്രാം തൂക്കം. ഇതൊരു ഇടത്തരം പക്ഷിയാണ്.  ഇവയ്ക്ക് വലിയ കണ്ണുകൾ, വലിയ തല, ചെറിയ കഴുത്ത്, വീതിയുള്ള ചിറകുകൾ എന്നിവ ഉണ്ട്. തവിട്ടു നിറം. ചിറകിലും വാലിലും വരകളുണ്ട്. നെഞ്ചിന്റെ മ്ഉകൾഭാഗം വരകളുള്ളതാണ്.  ചിറകുകളുടെ അറ്റങ്ങൾ തമ്മിൽ 85-110 സെ.മീ നീളമുണ്ട്.   പിടകൾക്ക് വലിപ്പം കൂടും. മഞ്ഞ കല്ര്ന്ന ഓറഞ്ചു നിറമുള്ള കണ്ണുകളാണ്. കണുകൾക്കു ചുറ്റും കറുത്ത വലയം. 
## പ്രജനനം
മാർച്ച് –ജൂൺ ആണ് പ്രജനന കാലം. ഏപ്രിലിലാണ് പാരമ്യകാലം. ആ കാലത്ത് ഇവ കൂട്ടമായി ഒത്തു ചേരും. കൂടുകൾ ചെടികൾക്കിടയിൽ തറയിലാണ് ഉണ്ടാക്കുന്നത്. 4-7 മുട്ടകൾ വരെ ഇടും. മുട്ട വിരിയാൻ 21-37 ദിവസമെടുക്കും. പിടയാണ് പ്രധാനമായും അടയിരിക്കുന്നത്. ശത്രുക്കൾ കൂടിന്നടുത്ത് എത്തിയാൽ ചിറകിന് പരിക്കു പറ്റിയ പോലെ അഭിനയിച്ച് ശ്രദ്ധ തെറ്റിക്കും

## ചിത്രശാല

File:Flickr - Rainbirder - Short-eared Owl (Asio flammeus) (1).jpg|പറക്കുന്നു
File:Flickr - Rainbirder - Short-eared Owl (Asio flammeus).jpg|
File:Asio flammeus -Fazenda Campo de Ouro, Piraju, Sao Paulo, Brasil-8.jpg|
Asio flammeus flammeus MHNT.ZOO.2010.11.155.1.jpg |*Asio flammeus flammeus* 


## അവലംബങ്ങൾ

## സ്രോതസ്സുകൾ
* Alsop, Fred J. Birds of North America: Eastern Region. DK Publishing, Inc. NY:NY. 2001.
* Ehrlich, Paul R, David S Dobkin and Darryl Wheye. The Birder's Handbook: A Field Guide to the Natural History of North American Birds. Simon & Schuster Inc. NY:NY. 1988.
* Kaufman, Kenn. Kaufman Field Guide to Birds of North America. Houghton Mifflin Co. NY:NY. 2000.
സൈരന്ധ്രി നത്ത്

കിഴക്ക് തെക്ക് ഏഷ്യയിൽ കാണപ്പെടുന്ന ഒരു തരം നത്താണ് **സൈരന്ധ്രി നത്ത്**   ഇംഗ്ലീഷിൽ ഇത് **Oriental Scops Owl** എന്നറിയപ്പെടുന്നു. താഴ്ന്ന പ്രദേശങ്ങൾ മുതൽ താഴ്വരകൾ വരെയുള്ള  വനങ്ങളിലും, പൂന്തോട്ടങ്ങളിലും, പാർക്കുകളിലും വസിക്കുന്നു. പലപ്പോഴും അതിൻ്റെ പരിധിയുടെ ചില ഭാഗങ്ങൾ മനുഷ്യ വാസത്തിന് സമീപമാണ്. തിളക്കമുള്ള മഞ്ഞ കണ്ണുകൾ ആണ് ചെറിയ **സൈരന്ധ്രി നത്തിന്** ഉള്ളത്. ചാര നിറത്തിലുള്ള തവിട്ടുനിറത്തിലുള്ള റൂഫസ് മോർഫുകളിൽ കാണപ്പെടുന്നു. സാധാരണയായി ദുർബലമായി അടയാളപ്പെടുത്തിയിരിക്കുന്നു. മുഖത്തെ ഡിസ്കിലേക്കുള്ള ദുർബലമായ കറുത്ത അതിർത്തി,നേർത്ത വരകളുള്ള അടിഭാഗം, ചെറിയ ചെവി മുഴകൾ (പലപ്പോഴും പരന്നതായി പിടിച്ചിരിക്കുന്നു).

## വിതരണം
തെക്കേ ഏഷ്യയിലെ ഇലപൊഴിയും വനങ്ങളിലാണ് കാണുന്നത്. അലാസ്കയിൽ രണ്ടു തവണ കണ്ടാതായി രേഖപ്പെടുത്തിയിട്ടുണ്ട്. 

## അവലംബം
ചാരവരിയൻ പ്രാവ്

**ചാരവരിയൻ പ്രാവ്** .  ഇംഗ്ലീഷിൽ  **Grey-fronted Green Pigeon** എന്നു പേര്. ശാസ്ത്രീയ നാമം *Treron affinis* എന്നാണ് . വിത്തുകളും പഴങ്ങളുമാണ് ഭക്ഷണം. 
## വിതരണം
പശ്ചിമ ഘട്ടത്തിലെ കാടുകളിലാണ് കാണുന്നത്. ഒറ്റക്കൊ ചിലപ്പോൾ ചെറു കൂട്ടങ്ങളായൊ കാണുന്നു. 

## പ്രജനനം
മരത്തിൽ ചെറിയ കമ്പുകൾ കൊണ്ടാണ് കൂട് ഉണ്ടാക്കുന്നത്. രണ്ടു മുട്ടയിടും.

## അവലംബം

*Collar, N.J. 2011. Species limits in some Philippine birds including the Greater Flameback Chrysocolaptes lucidus. Forktail number 27: 29-38.
*Rasmussen, P.C., and J.C. Anderton. 2005. Birds of South Asia: the Ripley guide. Lynx Edicions and Smithsonian Institution.
സൂയസ് പ്രതിസന്ധി

ഈജിപ്തിലെ  മുൻ പ്രസിഡന്റായ അബ്ദുൾ നാസർ, 1956 ജൂലൈ 26 നു സൂയസ് കനാൽ ദേശസാത്കരിച്ചതോടെയാണ് **സൂയസ് പ്രതിസന്ധി** അഥവാ (Suez Crisis) ഉടലെടുത്തത്. ഫ്രഞ്ച്-ബ്രിട്ടീഷ് താത്പര്യങ്ങൾ സംരക്ഷിച്ചിരുന്ന സൂയസ് കനാൽ കമ്പനിയാണ് സൂയസ് കനാലിന്റെ മേൽനോട്ടം വഹിച്ചിരുന്നത്. ഈജിപ്ത് ഒരു ഭാഗത്തും, ഇസ്രയേൽ, അമേരിക്ക, ഫ്രാൻസ്, ബ്രിട്ടൻ മറുഭാഗത്തുമായി സൈനിക നീക്കങ്ങൾ രൂപം കൊണ്ടു.

ഈജിപ്തിലെ അസ്വാൻ അണക്കെട്ടിനു അമേരിയ്ക്ക നൽകാമെന്നേറ്റ ധനസഹായം പിൻവലിച്ചതിനെത്തുടർന്നാണ് കനാൽ ദേശസാത്കരിയ്ക്കുവാൻ അബ്ദുൾ നാസർ തീരുമാനിച്ചത്. ഐക്യരാഷ്ട്രസംഘടനയുടെ ശക്തമായ ഇടപെടൽ കാരണം സഖ്യസേന പിന്മാറുകയാണുണ്ടായത്.

## അവലംബം

## പുറംകണ്ണികൾ

*Israel's Second War of Independence , essay in Azure magazine.
* A Man, A Plan and A Canal  by Arthur L. Herman
*Sinai Campaign 1956 
*Canada and the Suez Crisis
*July 2006, *[[BBC]]*, Suez 50 years on
*''Suez and the high tide of Arab nationalism'' *International Socialism* 112 (2006)
*Detailed report on the Suez campaign by Ground Forces Chief of Staff General Beaufre, French Defense Ministry archive  (**French**)
*Bodleian Library Suez Crisis Fiftieth anniversary exhibition 
*Suez index  at Britains-smallwars.com – accounts by British servicemen that were present
* 26 July speech by Gamal Abdel Nasser (French translation) 
* Speech by Gamal Abdel Nasser  (Original text in Arabic)
* 

വർഗ്ഗം:യുദ്ധങ്ങൾ
വർഗ്ഗം:സൂയസ് പ്രതിസന്ധി
വർഗ്ഗം:ബ്രിട്ടീഷ് സാമ്രാജ്യം
പൊകണ പ്രാവ്

ഇംഗ്ലീഷിൽ  **Mountain Imperial Pigeon** , **Maroon-backed Imperial Pigeon**, **Hodgson's Imperial Pigeon** എന്നൊക്കെ പേരുകളുള്ള രാജകപോതത്തിന്റെ  ശാസ്ത്രീയ നാമം *Ducula badia* എന്നാണ്.  

ഇവയുടെ വാസം ഉയർന്ന മരങ്ങൾക്കിടയിലായതിനാൽ കാണാൻ എളുപ്പമല്ല. 
പഴങ്ങളാണ് ഭക്ഷണം. 
## വിവരണം

ഈ വർഗ്ഗത്തിൽ പെട്ട ഏറ്റവും വലിയ പക്ഷിയാണ്. 43-51 സെ.മീ നീളം.  സാമാന്യം വലിയ വാൽ. വീതിയുള്ള, വട്ടത്തിലുള്ള ചിറകുകൾ. തലയും കഴുത്തും അടിവശവും പച്ച കലർന്ന ചാരനിറം. വെള്ള കഴുത്തും  തവിട്ടു കലർന്ന കരിംചുവപ്പു മുകൾ വശവും ചിറകുകളും. ചിറകിന്റെ അടിവശം ചാരനിറം. ചിറകിന്റെ അടിവശം കറുപ്പ് ചാര നിറത്തിൽ വരകളുള്ളതുമാണ്. 
### പ്രജനനം
വടക്കൻ മേഖലകളിൽ മാർച്ച് മുതൽ ആഗസ്റ്റ് വരെയാണ് പ്രജനന കാലം ഭാരതത്തിന്റെ തെക്കു ഭാഗങ്ങളിൽ ഇത് ജനുവരി മുതൽ മേയ് വരെയാണ്. കൂട് താരതമ്യേന ചെറിയ 5-8 മീറ്റർ ഉയരമുള്ള മരങ്ങളിലാണ്. രണ്ടു മുട്ടകളിടും. പൂവനും പിടയും അടയിരിക്കും.

## വിതരണം
ഇവയെ ഭൂട്ടാൻ, ബ്രുണൈ, കമ്പോഡിയ ചൈന, ഭാരതം, ഇന്തോനേഷ്യ, ലാവോസ്, മലേഷ്യ, മ്യാൻമാർ, നേപ്പാൾ, തായ്ലന്റ് വിയറ്റ്നാം എന്നിവിടങ്ങളിൽ കാണുന്നു.

## അവലംബം
**A Guide to the Pigeons and Doves of the World* by David Gibbs, Eustace Barnes & John Cox. Yale University Press (2001), ISBN 0-300-07886-2.
മഞ്ഞവരിയൻ പ്രാവ്

മഞ്ഞവരിയൻ പ്രാവിന്റെ ഇംഗ്ലീഷിലെ പേര്  **Orange-breasted Green Pigeon** എന്നാണ്. (ശാസ്ത്രീയ നാമം: *Treron bicinctus*) . 

കൊച്ചു പഴങ്ങളാണ് ഭക്ഷണം. 
## വിതരണം
ഏഷ്യയിലെ ഉഷ്ണമേഖല പ്രദേശങ്ങളിലും ഹിമാലയത്തിന്റെ തെക്ക് ഇന്ത്യൻ ഉപഭൂഖണ്ഡത്തിലും തെക്കു കിഴക്കേ ഏഷ്യ വരേയും കാണപ്പെടുന്നു. 
ഇവയെ ജോഡികളായൊ  ചെറുകൂട്ടങ്ങളായോ കാണപ്പെടുന്നു. ശബ്ദമില്ലാതെ ഇര തേറ്റുന്നവയാണ്. മരങ്ങളിലൂടെ പതുക്കെ സഞ്ചരിക്കുന്നവയാണ്.
## വിവരണം
പിൻ‌കഴുത്ത് നീലകലർന്ന ചാരനിറമാണ്. തലയുടെ മുകൾ ഭാഗം മഞ്ഞകലർന്ന പച്ച. ആണിന് നെഞ്ചിനു മുകളിൽ പിങ്കു നിറത്തിലുള്ള നിറം. അതിനു താഴെ വീതികൂടിയ ഓറഞ്ചു നിറം. എന്നാൽ പിടയ്ക്ക് മഞ്ഞനിറത്തിലൂള്ള നെഞ്ഞാണ്,
## ചിത്രശാല

File:Orange Breasted Green Pigeon.jpg|thumb|മഞ്ഞവരിയൻ പ്രാവ്- കിടൂർ, കാസർഗോഡ്

## അവലംബം

വർഗ്ഗം:തെക്കു കിഴക്കൻ ഏഷ്യയിലെ പക്ഷികൾ
വർഗ്ഗം:ശ്രീലങ്കയിലെ പക്ഷികൾ
മരുക്കൊക്ക്

മരുക്കൊക്കിന്റെ ഇംഗ്ലീഷിലെ പേര്  **MacQueen's bustard** അഥവാ **Asian Houbara** എന്നാണ്. ശാസ്ത്രീയ നാമം *Chlamydotis macqueenii* എന്നാണ്.  

## വിവരണം
നീളം 55-65 സെ.മീ. ഉണ്ടാവും. തവിട്ടു നിറം മുകളിലും വെള്ള അടിയിലുമാണ്. കഴുത്തിന്റെ വശങ്ങളിൽ താഴേക്ക് കറുത്ത വരകളുണ്ട്. ആണും പെണ്ണും കാഴ്ചക്ക് ഒരു പോലെയാണ്. പെണ്ണിന് വലിപ്പം കുറയും.  തൂക്കം 1.15- 2.4 കി.ഗ്രാം വര കാണും.  മിശ്രഭുക്കാണ്. വിത്തുകളും പ്രാണികളും ചെറുജീവികളുമാണ് ഭക്ഷണം.

## വിതരണം
ഇറാൻ, സൌദി അറേബ്യ, ഭാരതം, പാകിസ്താൻ, കസാക്കിസ്ഥാൻ, ചൈന, ഐക്യ അറബ് എമിറേറ്റുകൾ എന്നിവിടങ്ങളിൽ കാണുന്നു. 

## പ്രജനനം
മരുഭൂമികളിലും മണൽ പ്രദേശങ്ങളിലും പ്രജനന്ം നടത്തുന്നു. തലയിലേയും കഴുത്തിലേയും വെള്ള തൂവലുകൾ ഉയർത്തി തല പിന്നിലോട്ട് വലിച്ചാണ് മുട്ടയിടുന്ന കാലത്തെ അഭ്യാസ പ്രകടനം. 2-4 മുട്ടകളാണ് ഇടുന്നത്.

## അവലംബം
ധർമ്മസ്ഥല

ലഘുചിത്രം|ധർമസ്ഥല ശ്രീമഞ്ജുനാഥ ക്ഷേത്രം

കർണ്ണാടകയിലെ ദക്ഷിണ കന്നഡ ജില്ലയിൽ ബെൽത്തങ്ങടി താലൂക്കിൽ നേത്രാവതി നദിക്ക് സമീപമായുള്ള ഒരു ക്ഷേത്രനഗരമാണ് **ധർമ്മസ്ഥല** . ധർമ്മസ്ഥലയിലെ ശ്രീമഞ്ജുനാഥ ക്ഷേത്രം പ്രശസ്തമായ ഒരു തീർത്ഥാടന കേന്ദ്രമാണ്. 

## ശ്രീമഞ്ജുനാഥ ക്ഷേത്രം
800 വർഷം പഴക്കമുള്ള ഈ ക്ഷേത്രത്തിലെ പ്രധാന പ്രതിഷ്ഠ പരമശിവനാണ്. ശൈവപാരമ്പര്യത്തിലുള്ള ഈ ക്ഷേത്രത്തിലെ പൂജാരിമാർ വൈഷ്ണവരായ മാധ്വ ബ്രാഹ്മണരാണെന്നതും ക്ഷേത്രനടത്തിപ്പ് ജൈനമതസ്ഥരായ ഒരു ബന്ത് കുടുംബവുമാണെന്നത് ഈ ക്ഷേത്രത്തിന്റെ ഒരു പ്രത്യേകതയാണ്.

ധർമ്മസ്ഥല ക്ഷേത്രത്തിലെ ഭക്ഷണശാല 50,000 ആളുകൾക്ക് ഭക്ഷണം നൽകുവാൻ പ്രാപ്തമാണ്. ഉത്സവകാലത്ത് ഒരു ലക്ഷം ആളുകളിലേറെപ്പേർക്കും ഇവിടെ ഭക്ഷണം നൽകാറുണ്ട്. വളരെ ഊർജ്ജക്ഷമതയുള്ളതും പ്രകൃതി സൗഹാർദ്ദവുമായ രീതിയിലാണ് ഇവിടുത്തെ അടുക്കള ക്രമീകരിച്ചിരിക്കുന്നത്.

## ബാഹുബലി പ്രതിമ
ഗോമതേശ്വര (ബാഹുബലി) പ്രതിമയാണ്  ധർമ്മസ്ഥലയിലെ മറ്റൊരു പ്രധാന ആകർഷണം. 1973-ൽ ഒറ്റക്കല്ലിൽ പണികഴിപ്പിച്ച ബാഹുബലി ഭഗവാന്റെ ഒരു പ്രതിമ മഞ്ജുനാഥ ക്ഷേത്രത്തിന് സമീപമുള്ള ഒരു ചെറിയ കുന്നിൽ സ്ഥാപിച്ചു.  ഈ 39 അടി ഉയരമുള്ള പ്രതിമക്കും 13 അടിയുള്ള പീഠത്തിനും ഏകദേശം 175 ടൺ ഭാരമുണ്ട്. കർണാടകയിലെ കല്ലിൽ തീർത്ത അഞ്ച് ബാഹുബലി പ്രതിമകളിലൊന്നാണ് ധർമ്മസ്ഥലയിലേത്.
## മ്യൂസിയങ്ങൾ
ധർമ്മസ്ഥല ക്ഷേത്രസമിതി ആരംഭമിട്ട ശ്രീമഞ്ജുനാഥേശ്വര സാംസ്കാരികപഠന കേന്ദ്രം പഴയകാല കൈയ്യെഴുത്തു പ്രതികളും ചിത്രങ്ങളും സംരക്ഷിക്കുന്നതിൽ ശ്രദ്ധ ചെലുത്തുന്നു. ഇവിടെയുള്ള മഞ്ജുഷ മ്യൂസിയത്തിൽ  പുരാതന കാലത്തെ വാളുകൾ, കവചങ്ങൾ തുടങ്ങിയവക്കൊപ്പം പഴയകാലത്തെ ക്യാമറകളും അത്യപൂർവ്വ കാറുകളും പ്രദർശിപ്പിച്ചിരിക്കുന്നു.

## അവലംബം

വർഗ്ഗം:കർണാടക
വർഗ്ഗം:കർണാടകത്തിലെ ഗ്രാമങ്ങൾ
പള്ളിപ്പാട്ട് കുഞ്ഞുകൃഷ്ണൻ

ലഘുചിത്രം|പള്ളിപ്പാട്ട് കുഞ്ഞുകൃഷ്ണൻ
ഒരു മലയാള സാഹിത്യകാരനും പത്രപ്രവർത്തകനുമായിരുന്നു **പള്ളിപ്പാട്ട് കുഞ്ഞുകൃഷ്ണൻ** (25 ഫെബ്രുവരി1905 - 19 ഏപ്രിൽ 1991). 
## ജീവിതരേഖ
കോട്ടയത്ത് ജനിച്ചു. മാവേലിക്കര ഗവൺമെന്റ് ഹൈസ്ക്കൂളിലും ചങ്ങനാശ്ശേരി എസ്.ബി. കോളേജിലും പഠിച്ചു.  മലയാള മനോരമയിലും ഭാഷാപോഷിണിയിലും സ്ഥിരമായി എഴുതിയിരുന്ന അദ്ദേഹത്തിന്റെ ഒരു ലേഖനം ഉള്ളൂരിന്റെ ശ്രദ്ധയിൽപ്പെട്ടു. ഉള്ളൂരിന്റെ കൂടി ശ്രമ ഫലമായി അദ്ദേഹത്തിന് റവന്യൂ വകുപ്പിൽ താത്കാലിക ജോലി കിട്ടി. തിരുവനന്തപുരം പേഷ്കാരായിരുന്ന മഹാകവിയോടൊപ്പവും ജോലി ചെയ്തു. കുറച്ചുനാൾ മലയാള മനോരമയിൽ പത്രപ്രവർത്തകനായി. പിന്നീട് റവന്യൂ വകുപ്പിൽ സ്ഥിര നിയമനം ലഭിച്ചു.  ജോലിയിലിരിക്കെ കൊല്ലം ശ്രീനാരായണ കോളേജിൽ അവധിയെടുത്തു ബി.എ ബിരുദത്തിന് പഠിച്ചു. ലേബർ കമ്മീഷണറാഫീസിൽ സൂപ്പർ വൈസറി കേഡറിലിരിക്കെ 1957-ൽ പെൻഷൻ പറ്റി. മലയാളമനോരമ, ഭാഷാപോഷിണി, മലയാളരാജ്യം, പൌരധ്വനി എന്നീ ആനുകാലികങ്ങളിൽ ധാരാളം ലേഖനങ്ങൾ എഴുതിയിട്ടുണ്ട്.

## വ്യത്യസ്തമായ ആവിഷ്കാരം
'നമ്മുടെ സാഹിത്യകാരന്മാർ' എന്ന പരമ്പരയിൽ അദ്ദേഹം  എഴുപത്തിയാറോളം സാഹിത്യകാരന്മാരെ അവതരിപ്പിച്ചു. ഇതിലെ പതിനാലു വാല്യങ്ങൾക്കായി അദ്ദേഹം തന്നെ അവരെക്കണ്ട് വിവരങ്ങൾ ശേഖരിക്കുകയായിരുന്നു. മലയാള മാധ്യമങ്ങളിൽ അഭിമുഖം നടത്തുന്ന രീതി ഇദ്ദേഹമാണ് ആവിഷ്കരിച്ചത്. പക്ഷേ ജീവചരിത്രരൂപത്തിൽ എഴുതിയതിനാൽ ഇന്റർവ്യൂവിന്റെ പാത തെളിച്ചയാൾ എന്ന ബഹുമതി ഇദ്ദേഹത്തിന് കിട്ടാതെ പോയി. ഇങ്ങനെ ജീവിതം പറഞ്ഞുകൊടുത്താൽ പിന്നെ അധികകാലം ജീവിച്ചിരിക്കില്ലെന്നു വിശ്വസിച്ച വടക്കുംകൂർ രാജരാജവർമയും പണ്ഡിതർ ഇ. വി. രാമൻ നമ്പൂതിരിയും പള്ളിപ്പാട്ട് കുഞ്ഞുകൃഷ്ണനോടു സംസാരിക്കാൻ തന്നെ വിസമ്മതിച്ചു.

## കൃതികൾ
*നമ്മുടെ സാഹിത്യകാരന്മാർ (14 ഭാഗം)
*മഹച്ചരിതസംഗ്രഹസാഗരം
*ഡോ. പല്പു 
*ഭാവനാകൗമുദി
*ചിറ്റമ്മയുടെ മകൻ
*പിതാക്കന്മാരും പുത്രന്മാരും (വിവർത്തനം)
*നമ്മുടെ സാഹിത്യകാരന്മാർ, 
*മഹച്ചരിതസംഗ്രഹസാഗരം,
*ചിന്താവസന്തം 
## അവലംബം


വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:മലയാള ഗദ്യസാഹിത്യകാരന്മാർ
വി.ജെ. ജെയിംസ്

ഒരു മലയാള സാഹിത്യകാരനാണ് **വി.ജെ. ജെയിംസ്** (ജനനം : 8  ഫെബ്രുവരി 1961). ചെറുകഥകളും നോവലും എഴുതാറുണ്ട്.
## ജീവിതരേഖ
ചങ്ങനാശ്ശേരി വാഴപ്പള്ളിയിൽ ജോസഫ്‌ ആന്റണിയുടെയും. മേരിക്കുട്ടിയുടെയും മകനായി ജനിച്ചു.  വാഴപ്പളളി സെന്റ്‌ തെരേസാസ്‌ സ്‌കൂളിലും ചമ്പക്കുളം സെന്റ്‌ മേരീസ്‌ സ്‌കൂളിലും ചങ്ങനാശ്ശേരി എസ്‌.ബി. കോളജിലും കോതമംഗലം മാർ അത്തനേഷ്യസ്‌ എൻജിനീയറിങ് കോളജിലുമായി വിദ്യാഭ്യാസം. 1984ൽ മെക്കാനിക്കൽ എൻജിനീയറിങ്ങിൽ ബിരുദമെടുത്തു. തിരുവനന്തപുരം വിക്രം സാരാഭായ്‌ സ്‌പേസ്‌ സെന്ററിൽ എൻജിനീയറായി ഔദ്യോഗിക ജീവിതം. ആദ്യനോവൽ പുറപ്പാടിന്റെ പുസ്‌തകം ഡി.സി.ബുക്ക്സ് രജതജൂബിലി നോവൽ പുരസ്കാരം നേടി. കേരള, സാഹിത്യ അക്കാദമി അവാർഡ്, വയലാർ അവാർഡ് തുടങ്ങി പല പ്രശസ്ത പുരസ്‍കാരങ്ങളും ലഭിച്ചിട്ടുണ്ട്.

## കൃതികൾ
* **നോവൽ** 
** പുറപ്പാടിന്റെ പുസ്‌തകം, 1999
** ചോരശാസ്‌ത്രം, 2002
** ദത്താപഹാരം, 2005
** ലെയ്‌ക്ക, 2006
** ഒറ്റക്കാലൻ കാക്ക , 2012
** നിരീശ്വരൻ, 2014
** ആന്റിക്ളോക്ക്, 2018
* **ചെറുകഥാ സമാഹാരം**
** ശവങ്ങളിൽ   16-​‍ാമൻ  (കഥാ സമാഹാരം), 2001
**ഭൂമിയിലേക്കുളള തുരുമ്പിച്ച വാതായനങ്ങൾ , 2003
** വ്യാകുലമാതാവിന്റെ കണ്ണാടിക്കൂട്‌  (കഥാ സമാഹാരം),2010
** പ്രണയോപനിഷത്ത് ,2015
** കഥകൾ - വി. ജെ. ജയിംസ് ,2017
** കഥ,2018
** ബി നിലവറ , 2021
** വൈറ്റ് സൗണ്ട് 2024
* **ഇംഗ്ലീഷ് പരിഭാഷ**
** 2021 - *ANTI-CLOCK* (Penguin Publishers)
** 2022 - *NIREESWARAN* (Penguin Publishers)
** 2022 - *CHORASHASTRA :THE SUBTLE SCIENCE OF THIEVERY* (Penguin Publishers)
** 2023 - *DATAPAHARAM :CALL OF THE FOREST* (Penguin Publishers)
** 2024 - THE BOOK OF EXODUS ( Penguin ).
** **ബാലസാഹിത്യം** 
** കിന്നരം 2023
## പുരസ്കാരങ്ങൾ
* ഡി.സി. ബുക്‌സ്‌ രജതജൂബിലി നോവൽ അവാർഡ്‌,1999  (പുറപ്പാടിന്റെ പുസ്തകം)
* മലയാറ്റൂർ പ്രൈസ്‌,1999 (പുറപ്പാടിന്റെ പുസ്തകം)
* റോട്ടറി ലിറ്റററി അവാർഡ്‌,1999  (പുറപ്പാടിന്റെ പുസ്തകം)
* തോപ്പിൽരവി അവാർഡ്, 2015  (നിരീശ്വരൻ)
* കേരള ഭാഷ ഇൻസ്റ്റിറ്റ്യൂട്ട് ബഷീർ അവാർഡ്, 2015  (നിരീശ്വരൻ) 
* കേരള സാഹിത്യ അക്കാദമി അവാർഡ്, 2017  (നിരീശ്വരൻ)) 
* ബഷീർ പുരസ്കാരം, 2018  (നിരീശ്വരൻ)
* തിക്കുറിശ്ശി അവാർഡ്, 2018  ( ആന്റിക്ളോക്ക് )
* ഓ. വി. വിജയൻ അവാർഡ്,   2019 ( ആന്റിക്ളോക്ക് )
* വയലാർ അവാർഡ് (2019) - നിരീശ്വരൻ
* ഫൊക്കാന സാഹിതൃ പുരസ്കാരം (2023)
* മലയാറ്റൂർ ഫൗണ്ടേഷൻ സാഹിത്യ അവാർഡ്, 2023  (ആന്റിക്ളോക്ക് )
* പി.പദ്മരാജൻ ചെറുകഥ പുരസ്കാരം, 2022 (വെള്ളിക്കാശ്)
* പ്രവാസി കൈരളി സാഹിത്യ പുരസ്കാരം 2023
* JCB പ്രൈസ് ഷോർട്ട് ലിസ്റ്റ് , 2021 (Anti clock- പരിഭാഷ)
* PFC VoW ബുക്ക് അവാർഡ് ലോംഗ് ലിസ്റ്റ് , 2022 (Anti clock- പരിഭാഷ)
* ആട്ട ഗലാട്ട ബാംഗ്ളൂർ ലിറ്ററേച്ചർ ഫെസ്റ് ബുക്ക് പ്രൈസ് ഷോർട്ട് ലിസ്റ്റ്, 2021 : (Chorashastra, The subtle science of thievery, പരിഭാഷ)
* ഐ സി. ചാക്കോ അവാർഡ് 2025

## അവലംബം


വർഗ്ഗം:പുതുമുഖലേഖനം
വർഗ്ഗം:മലയാളം നോവലെഴുത്തുകാർ
വർഗ്ഗം:മലയാള ചെറുകഥാകൃത്തുക്കൾ
വർഗ്ഗം:വയലാർ പുരസ്കാരം ലഭിച്ചവർ
അമോഫോഫല്ലസ് ടൈറ്റാനിയം

ചീഞ്ഞഴുകിയ എലിയുടെ മണം പരത്തുന്ന പൂവാണ് **അമോഫോഫല്ലസ് ടൈറ്റാനിയം** (*Amorphophallus titanum*) എന്നു ശാസ്ത്രീയനാമമുള്ള **ടൈറ്റൻ അറം** (Titan Arum). 40 വർഷത്തെ ആയുസിനുള്ളിൽ ഇതു 3-4 പ്രാവിശ്യമേ പുഷ്പിക്കുകയുള്ളു. രണ്ടോ മൂന്നോ ദിവസത്തിനുള്ളിൽ വാടുകയും ചേയ്യും. ശവപുഷ്പം എന്ന വിളിപ്പേരുകൂടി ഇതിനുണ്ട്. 

## ഇതും കാണുക
* ഒഡോആർഡോ ബെക്കാരി

## അവലംബം

വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അമോഫോഫല്ലസ്
വർഗ്ഗം:ഇന്തോനേഷ്യയുടെ ദേശീയ പ്രതീകങ്ങൾ
ജാവേദ് മിയാൻദാദ്

മുൻ പാകിസ്താൻ ദേശീയ ക്രിക്കറ്റ് ടീം താരമാണ് **ജാവേദ് മിയാൻദാദ്** (ജനനം:ജൂൺ 12 1957).
## അവലംബം

വർഗ്ഗം:1957-ൽ ജനിച്ചവർ
വർഗ്ഗം:പാകിസ്താൻ ക്രിക്കറ്റ് കളിക്കാർ
വർഗ്ഗം:ടെസ്റ്റ് ക്രിക്കറ്റ് കളിക്കാർ
വർഗ്ഗം:സിതാര എ ഇംതിയാസ് പുരസ്കാരജേതാക്കൾ
രൂപേഷ് (പ്രവീൺ)

**പ്രവീൺ** എന്ന **രൂപേഷ്** രാമചന്ദ്രന്റെയും സുമയുടെയും മകനായി തൃശ്ശൂർ വാടാനപ്പള്ളിയിലാണ് ജനിച്ചത്‌. കേരളത്തിൽ മാവോയിസ്റ്റ് പ്രവർത്തനങ്ങൾക്ക് അദൃശ്യമായി നേതൃത്വം വഹിച്ച വ്യക്തി എന്ന നിലയിലാണ് രൂപേഷ്  ശ്രദ്ധേയനാവുന്നത്. നിലവിൽ കമ്മ്യൂണിസ്റ്റ്‌ പാർട്ടി ഓഫ് ഇന്ത്യ (മാവോയിസ്റ്റ്)ന്റെ സംസ്ഥാന സെക്രട്ടറിയും പോളിറ്റ് ബ്യുറോ മെമ്പറുമാണ് അദേഹം. തൃശ്ശൂർ ആസ്ഥാനമായി രാഷ്ട്രീയ പ്രവർത്തനം നടത്തിയിരുന്ന രൂപേഷ് ശ്രീ കേരള വർമ്മ കോളേജിലാണ് ബിരുദപഠനം നടത്തിയിരുന്നത്. ആദ്യകാല സി.പി.ഐ(എം.എൽ) പ്രവർത്തകനായ അദ്ദേഹം വിദ്യാർത്ഥി രാഷ്ട്രീയത്തിലൂടെയാണ് രാഷ്ട്രീയ രംഗത്തെക്ക് കടന്നുവന്നത്. സി.പി.ഐ(എം.എൽ)ൻറെ വിദ്യാർത്ഥി പ്രസ്ഥാനമായ കേരള വിദ്യാർത്ഥി സംഘടന (കെ.വി.എസ്) ആയിരുന്നു രൂപേഷിനെ രാഷ്ട്രീയ വളർച്ചക്ക് കാരണമായത്‌. കമ്മ്യൂണിസ്റ്റ്‌ പാർട്ടി ഓഫ് ഇന്ത്യ (മാവോയിസ്റ്റ്)ന്റെ കേന്ദ്ര കമ്മിറ്റി അംഗവും മുൻ കേരള ഹൈക്കോടതി ക്ലാർക്കുമായ ഷൈനയാണ് ഭാര്യ. അമരീന്ദ (ആമി), താച്ചു എന്നിവർ മക്കളാണ്. 

## അവലംബം

വർഗ്ഗം:മാവോവാദികൾ
ഗോഡ്സില്ല (1998 ചലച്ചിത്രം)

1998 ൽ ഇറങ്ങിയ ഒരു അമേരിക്കൻ സയൻസ്-ഫിക്ഷൻ ചലച്ചിത്രമാണ് **ഗോഡ്സില്ല**. റോളണ്ട് എമ്മെരിച്ച് ആണ് ഇതിന്റെ സംവിധാനം നിർവഹിച്ചിരിക്കുന്നത്.  അമേരിക്കൻ നിർമിതിയിൽ ഉള്ള ആദ്യ ഗോഡ്സില്ല ചിത്രം ആണ് ഇത്.

## കഥാസാരം
ഫ്രഞ്ച് ആണവ  പരീക്ഷണ ഫലമായി ഒരു മ്യൂട്ടന്റായ ഉരഗം രൂപം കൊള്ളുന്നു ഈ ഭീകരനെ (ഗോഡ്സില്ല) നശിപ്പിക്കുവാൻ ഡോക്ടർ നിക്കോയെ പട്ടാളം തിരഞ്ഞെടുക്കുന്ന അവസരത്തിൽ കഥ ആരംഭിക്കുന്നു. 

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:ശാസ്ത്രസാങ്കല്പ്പിക ചലച്ചിത്രങ്ങൾ
വർഗ്ഗം:ഗോഡ്സില്ല ചലച്ചിത്രങ്ങൾ
വടക്കുംകൂർ രാജരാജവർമ

ഒരു സംസ്കൃത - മലയാള ഭാഷാ പണ്ഡിതനായിരുന്നു **വടക്കുംകൂർ രാജരാജവർമ** (27 നവംബർ 1891 - 28 ഫെബ്രുവരി 1970). സംസ്കൃതത്തിലുണ്ടായിട്ടുള്ള പുരാണപ്രസിദ്ധങ്ങളായ കഥകളെ ഉപജീവിച്ച്‌ ഭാഷയിൽ മഹാകാവ്യങ്ങൾ, ഖണ്ഡകാവ്യങ്ങൾ, വ്യാഖ്യാനങ്ങൾ, എന്നിവയെഴുതി. മഹാകവി, ജീവചരിത്രകാരൻ, നിരൂപകൻ, ലേഖകൻ, വ്യാഖ്യാതാവ്‌, ഗവേഷകൻ, ശാസ്ത്രകാരൻ എന്നീ നിലകളിലെല്ലാം  പ്രശസ്തനായിരുന്നു. സംസ്കൃതത്തിലും, മലയാളത്തിലുമായി മൂന്ന് മഹാകാവ്യങ്ങൾ രചിച്ചു.

## ജീവിതരേഖ
വൈക്കം വഴുതനക്കാട്ടു കൊട്ടാരത്തിൽ കാവുക്കുട്ടിത്തമ്പുരാട്ടിയുടെയും, ശുകപുരം ഗ്രാമത്തിൽ തോട്ടുപുറത്ത്‌ ഇല്ലത്തെ പുരുഷോത്തമൻ അച്യുതൻ നമ്പൂതിരിയുടെയും പുത്രനായി വൈക്കത്ത്  ജനിച്ചു. പത്താമത്തെ വയസിൽ മാതാവ് അന്തരിച്ചു. മാതൃസഹോദരി അമ്മാളുക്കുട്ടിത്തമ്പുരാട്ടിയാണ്‌ പിന്നീടദ്ദേഹത്തെ  വളർത്തിയത്‌. വൈക്കം ഗവൺമെന്റ് സ്കൂളിലാണ്‌ വിദ്യാഭ്യാസം ചെയ്തത്‌. പഴയ മട്ടിലുള്ള സംസ്കൃത പഠനം നടത്തി. തിരുവിതാംകൂർ ഹസ്തലിഖിത ഗ്രന്ഥാലയത്തിൽ പണ്ഡിതനായിരുന്നു. കൊച്ചി ഭാഷാ പരിഷ്ക്കരണ കമ്മിറ്റിയിൽ പണ്ഡിതനായും കേരള സാഹിത്യ അക്കാദമി അംഗമായും പ്രവർത്തിച്ചു. "ഉമാകേരളം" മുന്നാംസർഗ്ഗം സംസ്കൃതത്തിലേക്ക്‌ പരിഭാഷപ്പെടുത്തി. "കന്യാകുമാരീസ്തവം" എന്നൊരു   സംസ്കൃത സ്തോത്രകാവ്യവും ശാർദൂലവിക്രീഡിതത്തിൽ രചിച്ചു. വടക്കുംകൂറിന്റെ വ്യാഖ്യാനങ്ങളിൽ എറ്റവും കൂടുതൽ ജനപ്രീതിനേടിയിട്ടുള്ളതും, മുഖ്യമായതും "കൃഷ്ണഗാഥാ"വ്യാഖ്യാനമാണ്‌. കൃഷ്ണഗാഥയുടെ കിട്ടാവുന്നത്ര താളിയോലഗ്രന്ഥങ്ങളും അതുപോലെതന്നെ അച്ചടിച്ച പുസ്തകങ്ങളും  പരിശോധിച്ച്‌ വിട്ടുപോയതും സ്ഥാനം തെറ്റിയതുമായ വരികളേയും മറ്റും വേണ്ടതായ സ്ഥാനത്ത്‌ ചേർത്ത്‌ ശുദ്ധപാഠം തയ്യാറാക്കിയാണ് വടക്കുംകൂർ ഈ കൃതി പ്രസിദ്ധീകരിച്ചത്‌. അദ്ദേഹത്തിന്റെ പ്രധാന  നിരൂപണം "ഭാരത നിരൂപണ"മാണ്‌. മഹാഭാരതത്തെക്കുറിച്ച്‌ സമഗ്രവും, വിജ്ഞേയവുമായ ഒരു പഠനമാണിത്‌. ഈ കൃതി ഇതുവരെ അച്ചടിച്ചിട്ടില്ല. 

## കൃതികൾ

### മഹാകാവ്യങ്ങൾ
*രഘുവീരവിജയം
*ഉത്തരഭാരതം
*രാഘവാഭ്യുദയം
*ഉത്തരഭാരതം
### ഖണ്ഡകാവ്യങ്ങൾ
*ലഘുമഞ്ജരി
*ദ്രൌണീപ്രഭാവം
*മഹച്ചരമം (ഉള്ളൂരിന്റെ ചരമത്തെ അനുശോചിച്ചെഴുതിയത്)
*"ഗൌരീലഹരീസ്തോത്രം
### വ്യാഖ്യാനങ്ങൾ
*അന്യോക്തിമുക്താലത
*ശൈലീപ്രദീപം (നിഘണ്ടു)
*കൃഷ്ണഗാഥ
### ജീവചരിത്രങ്ങൾ
*ശ്രീ  കാളിദാസൻ
*മേൽപ്പത്തൂർ നാരായണ ഭട്ടത്തിരി
*ജഗദ്ഗുരു ശങ്കരാചാര്യർ
*ക്ഷേമേന്ദ്രൻ
*ശ്രീ വാല്മീകി
*ഉള്ളൂർ മഹാകവി
*മഹാകവി രാമപാണിവാദൻ
### സാഹിത്യശാസ്ത്ര ഗ്രന്ഥങ്ങൾ
*സാഹിതീസർവസ്വം
*കേരളീയ സംസ്കൃത സാഹിത്യ ചരിത്രം
*കേരള സാഹിത്യ ചരിത്രം: ചർച്ചയും പൂരണവും (2ഭാഗം)
*സാഹിത്യശാസ്ത്രം
*സാഹിത്യമഞ്ജുഷിക (മൂന്നുഭാഗം)
* സംസ്കൃതസാഹിത്യം
* സാഹിത്യഹൃദയം
* സാഹിത്യകൌസ്തുഭം
* സാഹിത്യനിധി
* കൈരളീ മാഹാത്മ്യം
* സാഹിത്യവും പുരുഷാർഥവും
*ഭാഷാചമ്പു
*മഹാഭാരതനിരൂപണം 

## പുരസ്കാരങ്ങൾ
*സാഹിത്യ രത്നം, വിദ്യാഭൂഷണം, മഹാകവി, കവിതിലകൻ തുടങ്ങിയ ബഹുമതികൾ ലഭിച്ചിരുന്നു.
## അവലംബം

വർഗ്ഗം:കേരളീയരായ പണ്ഡിതർ
വർഗ്ഗം:മലയാളസാഹിത്യകാരന്മാർ
വർഗ്ഗം:1891-ൽ ജനിച്ചവർ
വർഗ്ഗം:1970-ൽ മരിച്ചവർ
പഞ്ച കേദാരം

ഹിന്ദുമത വിശ്വാസപ്രകാരമുള്ള അഞ്ച് പുണ്യകേന്ദ്രങ്ങളാണ് **പഞ്ച കേദാരങ്ങൾ** (സംസ്കൃതം: पंचकेदार) എന്ന നാമത്തിൽ അറിയപ്പെടുന്നത്. ശൈവമതസ്ഥർക്കിടയിലാണ് ഈ ക്ഷേത്രങ്ങൾ കൂടുതൽ പ്രശസ്തം. ശിവനാണ് ഈ ക്ഷേത്രങ്ങളിലേയെല്ലാം പ്രധാന ആരാധനാമൂർത്തി. ഉത്തരാഖണ്ഡിലെ **കേദാർനാഥ് ക്ഷേത്രം** (केदारनाथ),**[[തുംഗനാഥ്|തുംഗനാഥ് ക്ഷേത്രം]]** (तुंगनाथ), **[[രുദ്രനാഥ്|രുദ്രനാഥ് ക്ഷേത്രം]]** (रुद्रनाथ), **മധ്യമഹേശ്വർ ക്ഷേത്രം** (मध्यमहेश्वर), **[[കല്പേശ്വരം|കൽപേശ്വർ ക്ഷേത്രം]]**(कल्पेश्वर) എന്നിവയാണ് പഞ്ചകേദാരങ്ങൾ.  ഹിമാലയത്തിലെ ഗർവാൾ പ്രദേശത്താണ് ഈ ക്ഷേത്രങ്ങളെല്ലാം സ്ഥിതിചെയ്യുന്നത്. പഞ്ചപാണ്ഡവരുമായി ഈ ക്ഷേത്രങ്ങളുടെ ഐതിഹ്യം ബന്ധപ്പെട്ടുകിടക്കുന്നു.

ഈ ക്ഷേത്രങ്ങളിൽ ഏറ്റവും പ്രശസ്തം കേദാർനാഥാണ്. ഛോട്ടാ ചാർ ധാമുകളിൽ ഒന്നും 12 ജ്യോതിലിംഗക്ഷേത്രങ്ങളിലൊന്നുമാണ് കേദാർനാഥ്.

## അവലംബം

## പുറത്തേക്കുള്ള കണ്ണികൾ
* Locations of Panch Kedar - Schematic sketch 
*Panch Kedar, trek map, page 78

വർഗ്ഗം:ഇന്ത്യയിലെ ശിവക്ഷേത്രങ്ങൾ
യു.എൻ അറബി ഭാഷാ ദിനം

__NOTOC__

**ഡിസംബർ 18** യുനെസ്കോയുടെ ആഭിമുഖ്യത്തിൽ 2012 മുതൽക്ക് എല്ലാവർഷവും അറബി ഭാഷ ദിനമായി ആചരിച്ചു വരുന്നു.  
അറബിക് ഐക്യരാഷ്ട്രസഭയുടെ ഔദ്യാഗിക ഭാഷയായി പ്രഖ്യാപിക്കപ്പെട്ടത് 1973 ഡിസംബർ 18നായിരുന്നതിനാലാണിത്. 


ബഹുഭാഷാപരതയും, സാംസ്ക്കാരിക നാനാത്ത്വവും കൊണ്ടാടുക (celebrate multilingualism and cultural diversity) എന്നതാണ് ഈ ദിനാചരണത്തിന്റെ ലക്ഷ്യങ്ങളിൽ ഒന്ന്. ഐക്യരാഷ്ട്ര സഭയുടെ ആറ് ഔദ്യോഗിക ഭാഷകളെ തുല്യമായി കണ്ട് കൊണ്ട് അവയുടെ ഉപയോഗത്തെ യു.എൻ ശാഖാ സംഘടനകളിലുടനീളം പ്രോൽസാഹിപ്പിക്കുകയെന്നതും ലക്ഷ്യങ്ങളിൽ പെടുന്നു.


## അവലംബം


## പുറം കണ്ണികൾ
* UN Arabic Language Day - Official Site (Arabic)

വർഗ്ഗം:ഐക്യരാഷ്ട്രസഭാ ദിനാചരണങ്ങൾ
വർഗ്ഗം:ഡിസംബർ 18
വർഗ്ഗം:1973
വർഗ്ഗം:അന്താരാഷ്ട്ര വാർഷികാചരണം
ഗാത്തൂൺ തടാകം

പനാമകനാലിന്റെ ഭാഗമായ കൃത്രിമത്തടാകമാണ് **ഗാത്തൂൺ**. കനാലിലെ 33 കി.മീ. ദൂരം കപ്പലുകൾ സഞ്ചരിക്കുന്നത് ഈ തടാകത്തിലൂടെയാണ്. ചാഗ്രെസ് നദിയിൽ 1907-1913 കാലത്ത് ഗാത്തൂൺ അണക്കെട്ട് നിർമിച്ചപ്പോഴാണ് തടാകം രൂപംകൊണ്ടത്. അക്കാലത്ത്, ലോകത്തെ ഏറ്റവും വലിയ മനുഷ്യനിർമ്മിത തടാകമായിരുന്നു ഗാത്തൂൺ. ചാഗ്രെസ് നദി കരീബിയൻ കടലിൽ പതിക്കുന്നതിനു 10 കി.മീ. മുകളിൽ വച്ചാണ് ഗാത്തൂൺ അണക്കെട്ട് നിർമ്മിച്ചിരിക്കുന്നത്. തടാകത്തിന് 425 ച.കി.മീ. വിസ്തൃതിയുണ്ട്. സമുദ്രനിരപ്പിൽനിന്ന് 26 മീറ്റർ ഉയരത്തിൽ കിടക്കുന്ന ഈ തടാകം 5.2 ക്യുബിക് കി.മീ. ജലം ഉൾക്കൊള്ളുന്നു. ഇത് ശരാശരി ഒരു വർഷത്തിൽ ചാഗ്രസ് നദിയിലൂടെ പ്രവഹിക്കുന്ന ജലത്തിന്റെ ഏതാണ്ട് അത്രയും അളവിലുള്ളതാണ്. തടാകം രൂപപ്പെട്ടതോടെ പ്രദേശത്തുണ്ടായിരുന്ന വമ്പൻ കുന്നുകൾ പലതും ദ്വീപുകളായി മാറി. ഇത്തരം ദ്വീപുകളിലൊന്നായ ബാരോ കൊളറാഡോ ദ്വീപിലാണ് വിഖ്യാതമായ സ്മിത് സോണിയൻ ട്രോപ്പിക്കൽ റിസർച്ച് ഇൻസ്റ്റിറ്റ്യൂട്ട് (STRI) നിലകൊള്ളുന്നത്. ജൈവവൈവിധ്യത്തെയും ഉഷ്ണമേഖലാ പ്രദേശങ്ങളിലെ ജൈവവൈവിധ്യത്തെയും ഉഷ്ണമേഖലാ പ്രദേശങ്ങളിലെ ജൈവവ്യൂഹങ്ങളെയുംപറ്റി പഠിക്കാൻ 1923-ലാണ് ഇൻസ്റ്റ്യൂട്ട് സ്ഥാപിച്ചത്. അമേരിക്കയ്ക്കു പുറത്തുള്ള ഏക സ്മിത് സോണിയൻ സ്ഥാപനമാണിത്.

## വിവരണം
ചാഗ്രസ് നദിയുടെ താഴ്വരയിലാണ് ഈ തടാകം സ്ഥിതി ചെയ്യുന്നത്. 1907-1913 ൽ കരീബിയൻ കടലിലെ നദീമുഖത്തുനിന്ന് 10 കിലോമീറ്റർ (6.2 മൈൽ) അകലെ ഗാറ്റുൻ അണക്കെട്ട് നിർമ്മിച്ചതിലൂടെ ഇത് രൂപം കൊള്ളുകയും നദി വിശാലവും ആഴമേറിയതാക്കപ്പെടുകയും ചെയ്തു. ഈ പ്രദേശത്തിന്റെ ഭൂമിശാസ്ത്രം ഇവിടെ ഒരു വലിയ തടാകം സൃഷ്ടിക്കാൻ അനുയോജ്യമായിരുന്നു; ചാഗ്രെസ് താഴ്‌വരയുടെ അതിർത്തിയിലുള്ള കുന്നുകൾ തടാകത്തിന്റെ വിസ്തൃതിയിലേയ്ക്കു വ്യാപകമായി തുറക്കുന്നു, പക്ഷേ ഡാമിന്റെ സ്ഥാനത്ത് ഇവ ഒത്തുചേരുകയും 2 കിലോമീറ്റർ (1.2 മൈൽ) വീതി മാത്രമുള്ള ഒരു വിടവ് സൃഷ്ടിക്കുകയും ചെയ്യുന്നു. നദിയുടെ അണക്കെട്ട് യഥാർത്ഥത്തിൽ മരങ്ങൾ നിറഞഞുനിന്നിരുന്ന താഴ്‌വരയെ വെള്ളത്തിലാഴ്ത്തുകയും; ഏതാണ്ട് ഒരു നൂറ്റാണ്ടിനുശേഷവും പഴയ മഹാഗണി വൃക്ഷങ്ങളുടെ കുറ്റികൾ വെള്ളത്തിൽ നിന്ന് ഉയർന്നുനിൽക്കുന്നതു കാണാവുന്നതാണ്. കൂടാതെ വെള്ളത്തിൽ മുങ്ങിക്കിടക്കുന്ന മരക്കുറ്റികൾ പ്രത്യേകം അടയാളപ്പെടുത്തിയ ചാനലുകളിൽനിന്നകലെയായി സഞ്ചരിക്കുന്ന ഏതൊരു ചെറിയ കപ്പലുകൾക്കും അപകടമുണ്ടാക്കുന്നവയാണ്.

## അവലംബം

വർഗ്ഗം:പനാമയിലെ തടാകങ്ങൾ
കൊയിബ

മധ്യ അമേരിക്കയിലെ ഏറ്റവും വലിയ ദ്വീപാണ് പനാമയിലെ വെരഗ്വാസ് പ്രവിശ്യയിലുള്ള **കൊയിബ**. പസഫിക് തീരത്താണ് ഇതിന്റെ സ്ഥാനം. വെരഗ്വാസ് പ്രവിശ്യയിലെ മൊണ്ടിജോ ജില്ലയിലെ ഭാഗമാണിത്.

## ചരിത്രം
12,000 വർഷം മുമ്പെങ്കിലും പനാമയുടെ മുഖ്യകരഭാഗത്തുനിന്നു വേർപെട്ടു പോയതാണ് കൊയിബ ദ്വീപ്. 1560 വരെ അമേരിന്ത്യരുടെ കേന്ദ്രമായിരുന്ന ഇവിടം സ്പാനിഷ് കുടിയേറ്റക്കാർ കീഴടക്കി. 1918-ൽ ഇവിടെ ഒരു തടവറയും പീനൽ കോളനിയും സ്ഥാപിച്ചു. ഒമാർ തോറിഹോസിന്റെയും നൊറിയേഗയുടെയും സർവാധിപത്യ ഭരണക്കാലത്ത് കുപ്രസിദ്ധമായിരുന്നു ഈ തടവറ. പിൻക്കാലത്ത് ജയിൽ അടച്ചുപൂട്ടി. 2005-ൽ കൊയിബയെ ലോകപൈതൃക കേന്ദ്രമായി യുനെസ്കോ പ്രഖ്യാപിച്ചു.

## പരിസ്ഥിതി
ദ്വീപിലെ വനപ്രദേശത്ത് ജാഗ്വർ ഉൾപ്പെടെയുള്ള മാർജ്ജാര ജാതികൾ പലതുണ്ട്. അപൂർവ്വ പക്ഷികളുമുണ്ട്. ദ്വീപിനു ചുറ്റുമുള്ള പവിഴപ്പുറ്റ് റീഫ്, അമേരിക്കൻ വൻകരകളിലെ പസഫിക് തീരത്തുള്ള ഏറ്റവും വലിയ പവിഴപ്പുറ്റാണ്.

വർഗ്ഗം:പനാമയിലെ ദ്വീപുകൾ
വർഗ്ഗം:പനാമയിലെ ലോകപൈതൃകകേന്ദ്രങ്ങൾ
ഡാരിൽ കള്ളിനൻ

മുൻ ദക്ഷിണാഫ്രിക്കൻ ക്രിക്കറ്റ് താരമാണ് **ഡാരിൽ ജോൺ കള്ളിനൻ** (ജനനം: മാർച്ച് 4 1967).

വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
വർഗ്ഗം:1967-ൽ ജനിച്ചവർ
ഷോൺ പൊള്ളോക്ക്

മുൻ ദക്ഷിണാഫ്രിക്കൻ ക്രിക്കറ്റ് താരമാണ് **ഷോൺ മക്ലീൻ പൊള്ളോക്ക്** (ജനനം: ജൂലൈ 16 1973).
ഏകദിന ക്രിക്കറ്റിലും ടെസ്റ്റ് ക്രിക്കറ്റിലും ഏറ്റവുമധികം വിക്കറ്റുകൾ നേടിയ ദക്ഷിണാഫ്രിക്കൻ കളിക്കാരനാണു പൊള്ളോക്ക്. 2001 മുതൽ 2003 വരെ അദ്ദേഹം ദക്ഷിണാഫ്രിക്കൻ ഏകദിന നായനായിരുന്നു. എന്നാൽ 2003-ലെ ലോകകപ്പ് തോൽവിയെതുടർന്ന് നായകസ്ഥാനം നഷ്ടമായി.

## അവലംബം

വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ
വർഗ്ഗം:ദക്ഷിണാഫ്രിക്കൻ ക്രിക്കറ്റ് ടീം നായകന്മാർ
വർഗ്ഗം:1973-ൽ ജനിച്ചവർ
ഇത്തിത്താനം

കേരളത്തിൽ കോട്ടയം ജില്ലയിൽ ചങ്ങനാശ്ശേരി താലൂക്കിലെ കുറിച്ചി പഞ്ചായത്തിലെ ഒരു ചെറിയ ഗ്രാമമാണ് **ഇത്തിത്താനം**. ചങ്ങനാശ്ശേരി പട്ടണത്തിൽ നിന്നും 7 കി.മീ. അകലെയായി സ്ഥിതി ചെയ്യുന്നു. മധ്യ കേരളത്തിലെ പ്രസിദ്ധമായ ഗജമേള നടക്കുന്ന ഇത്തിത്താനം ഇളങ്കാവ് ദേവിക്ഷേത്രം സ്ഥിതിചെയ്യുന്നത് ഇവിടെയാണ്. കേരളത്തിലെ പ്രധാന ദേവീക്ഷേത്രങ്ങളിൽ ഒന്നാണ് ഇത്.

## അവലംബങ്ങൾ


വർഗ്ഗം:കോട്ടയം ജില്ലയിലെ ഗ്രാമങ്ങൾ
ക്വീൻസ് ഗാംബിറ്റ് നിരസിക്കൽ, എലിഫന്റ് ട്രാപ്പ്

ഒരു കാലാൾ നേടാനുള്ള വെളുപ്പിന്റെ തെറ്റായ ശ്രമമാണ് ക്വീൻസ് ഗാംബിറ്റ് നിരസിക്കൽ എന്നതിലെ ശ്രദ്ധേയമായ വേരിയേഷനായ **എലിഫന്റ് ട്രാപ്പ്**. വളരെ ലളിതമായ ഈ കെണിയിൽ തുടക്കക്കാരായ ആയിരക്കണക്കിനു കളിക്കാർ ചെന്നുചാടാറുണ്ട്.

## കെണി
**1. [[b:Chess Opening Theory/1. d4|d4]] [[b:Chess Opening Theory/1. d4/1...d5|d5]] 2. [[b:Chess Opening Theory/1. d4/1...d5/2. c4|c4]] [[b:Chess Opening Theory/1. d4/1...d5/2. c4/2...e6|e6]] 3. [[b:Chess Opening Theory/1. d4/1...d5/2. c4/2...e6/3. Nc3|Nc3]] [[b:Chess Opening Theory/1. d4/1...d5/2. c4/2...e6/3. Nc3/3...Nf6|Nf6]] 4. [[b:Chess Opening Theory/1. d4/1...d5/2. c4/2...e6/3. Nc3/3...Nf6/4. Bg5|Bg5]] [[b:Chess Opening Theory/1. d4/1...d5/2. c4/2...e6/3. Nc3/3...Nf6/4. Bg5/4...Nbd7|Nbd7]]**
ഈ പ്രാരംഭനീക്കങ്ങൾക്ക് ശേഷം, 5.Nf3 c6 6.e3 Qa5 എന്നിവയിലൂടെ കാംബ്രിഡ്ജ് സ്പ്രിങ്ങ് പ്രതിരോധത്തിലേക്കാണ് കറുപ്പിനെ സാധാരണ നയിക്കുന്നത്. കറുപ്പ് ...Be7. നീക്കം കളിക്കുകയാണെങ്കിൽ ഓർത്തോഡോസ് പ്രതിരോധത്തിലേക്കും കളി മാറുന്നു.

വെളുപ്പ് ഒരു കാലാളിനെ നേടാൻ ശ്രമിക്കുകയാണെങ്കിൽ, കറുപ്പ് ഒരു കെണി സജ്ജീകരിക്കുകയാണ്
     
**5. cxd5 exd5 6. Nxd5??** (ആദ്യത്തെ ചിത്രം)

f6 കള്ളിയിലുള്ള കറുത്ത കുതിര മന്ത്രിയുടെ മുമ്പിലായി ആനയാൽ പിൻചെയ്യപ്പെട്ടതുകൊണ്ട്, അതിനെ നീക്കാൻ കഴിയില്ലെന്ന് വെളുപ്പ് വിചാരിക്കുന്നു.

**6... Nxd5! 7. Bxd8 Bb4+** (രണ്ടാമത്തെ ചിത്രം)

ചെക്കിൽ നിന്നും രക്ഷ നേടുന്നതിന്, വെളുപ്പിന് മന്ത്രിയെ നല്കേണ്ടി വരുന്നു. 

**8. Qd2 Bxd2+**

8...Kxd8 എന്നതും തുല്യമായ മറ്റൊരു നല്ല നീക്കമാണ്. ശേഷം 9...Bxd2+ എന്ന നീക്കത്തിലൂടെ മന്ത്രിയെ ലഭിക്കുന്നു.

**9. Kxd2 Kxd8**

കറുപ്പ് ഒരു മൈനർ കരുവിന് (കുതിര) മുന്നിലെത്തുന്നു. അനാസായ വിജയം സാധ്യമാകുന്നു.

## കുറിപ്പുകൾ

## അവലംബം
* 
വർഗ്ഗം:ചെസ്സിലെ കെണികൾ
പന്നിയിറച്ചി

വളർത്തു പന്നിയുടെ ഇറച്ചിയാണ് **പന്നിയിറച്ചി** അഥവാ **പോർക്ക്**. ലോകത്ത് എല്ലായിടത്തും കണ്ടുവരുന്ന ഒരു ഭക്ഷ്യയോഗ്യമായ മാംസമാണ് പോർക്ക്. ചൈനയാണ് പോർക്ക് ഉൽപ്പാദനത്തിലും ഉപയോഗത്തിലും മുന്നിട്ടു നിൽക്കുന്ന രാജ്യം. ലോകത്തിൽ മനുഷ്യർ ഏറ്റവുമധികം ഭക്ഷിക്കുന്ന മാംസം പന്നിയിറച്ചിയാണ്. 7000 ബി.സി മുതൽ മദ്ധ്യപൂർവേഷ്യയിൽ പന്നികളെ ഇറച്ചിക്കുവേണ്ടി വളർത്തിയിരുന്നു.

## ഉപഭോഗം
നിലവിൽ ചൈനയിലാണ് ഏറ്റവുമധികം പന്നിയിറച്ചി  ഉപയോഗിക്കുന്നത്. യൂറോപ്യൻ രാജ്യങ്ങളിലും, ഓസ്ട്രേലിയയിലും പന്നിയിറച്ചി സർവ്വ സാധാരണമാണ്. അമേരിക്കൻ ഐക്യനാടുകളിൽ പന്നിയിറച്ചി ധാരാളമായി ഉപയോഗപ്പെടുന്നുണ്ട്. എന്നാൽ  അമേരിക്കയിലെ ശരാശരി ഉപയോഗം കുറഞ്ഞു വരുന്നതായി പഠനങ്ങൾ തെളിയിക്കുന്നു.  കേരളത്തിലെ ക്രിസ്ത്യൻ കുടുംബങ്ങളിൽ  പന്നിക്കറി സാധാരണമാണ്. എന്നാൽ ലോകമൊട്ടാകെ മുസ്ലിം വിഭാഗങ്ങളുടെ ഇടയിൽ പണിയിറച്ചിയുടെ ഉപയോഗം തീരെ കുറവാണ്. മതപരമായ വിലക്കാണ് ഇതിന്റെ കാരണം എന്ന്‌ വിലയിരുത്തപ്പെടുന്നു. ഇസ്ലാമിക ഭരണകൂടങ്ങൾ ഉള്ള രാജ്യങ്ങളിൽ പന്നിയിറച്ചി നിരോധിക്കപ്പെട്ടിട്ടുണ്ട്.
ലഘുചിത്രം|കേരളത്തിലെ പന്നിക്കറി

## അവലംബം

വർഗ്ഗം:ഭക്ഷണപദാർത്ഥങ്ങൾ